text:
Global Perspektiwa 22 Kim ýa-da Nämä “Parasatly Yslam”
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirýäris…
Kim ýa-da Nämä “Parasatly Yslam”
Wagtal-wagtal käbir merkezler, käbir ýurtlaryň howpsyzlyk gulluklary hakykaty tersine öwürmek üçin galp diskussiýalar bilen gün tertibini kesgitleme tagallasyna girişýär. Eýsem taryh bize “günüň palçyk bilen suwalmaýandygyny” görkezýär we hakyky gün tertibi wagty gelende özüni orta goýýar.
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirýäris…
Muňa getiriljek anyk mysallardan biri “parasatly yslam” diskussiýasydyr. Günbatarda ýakyn döwürde başdan geçirilen wakalaryň günbatar we adamzat üçin elhenç howplydygyna garamazdan gün tertibinde yzgiderli häsýetde “parasatly yslam” diskussiýalary getirilýär. Günbatar 2-nji Jahan urşundan ozal özi we adamzat üçin emele getirýan howpyny görmän, yzgiderli häsýetde ýehudiligi gün tertibine getirişi ýaly, indi hem getirýän tümlügini, neo-nasizmi, neo-faşizmi görmän, “parasatly yslamy” ara alyp maslahatlaşýar. 300 fransuz aslyna seredilende günbatar kesellerinden bolan basyşa we ýehudi duşmançylygyna gönükdirýändigi sebäpli gurhandan käbir aýatlaryň çykarylmagy üçin jarnama gol goýýar. Emma şol intelligentler ABŞ-nyň ilçihanasyny Iýerusalime göçürmegine garşy duran palestinalylara Ysraýylyň adam hukuklaryna, halkara jemgyýetçiligine we adamzadyň wyždanyna garamazdan gönüden od açmagyna, onlarça adamy şehit etmegine, müňlerçesini ýaralamagyna dymmak bilen syn edýar. Eýsem şundan uly basyş, rasizm, yslam we adamzat duşmançylygy bolup bilermi?
Parasatly yslam diýlende göz öňünde tutulýan zat; diniň adyndan terrorçylyk edýän, ýaşaýan sebitinde haýsydyr bir ynsanperwer, ahlak, wyždan, din çägini ykrar etmeýän dürli terrorçylyklary amala aşyrýan guramalara garşy göreşmek bolsa, oňa aňy-huşy ýerinde bolan hiç kim garşy durmaz. Emma ony parasatly yslamyň hökmanyly däl, eýsem terrorçylyga garşy göreş hökmünde atlandyrmak ýerlikli bolar. Terror kimiň ýa-da nämäniň adyndan edilse edilsin, terrordyr. Terminlleşdirme dogry bolmaly. Şeýlelikde soňky wagtlarda artan hristiýanlykdan gözbaş alýan terror aksiýalary “parasatly hristiýanlyk” hökmünde jedelleşilmeýar. Şonuň ýalyda Ysraýylyň BMG-niň kararlaryna we bütin adamzadyň wyždanyna garşy onlarça ýyldan bäri palestinalylara edýän basyşy we terrory “parasatly ýehudilige” bolan islegiň çäginde seljerilmeýär.
Praktika seredilende “parasatly yslam” diskursynda göz öňünde tutulýanyň terrora garşy durmak bolmandygy aç-açan görülýär. Maksat terrory ýok etmek bolanda dinler, ideologiýalar ýa-da imperialist tagallalardan, nireden gelse gelsin terrora garşy bilelikde göreşmek we çemeleşmek kyn bolmasa gerek.
Iş ýüzündäkilere, haýsy ýurtlaryň ýa-da howpsyzlyk merkezleriniň nähili pozisiýa eýeleýändiklerine, kime goldaw berýändigine seredilende “parasatly yslam” diskursy imperialist bähbitleri gizlemegiň, bigünä ýurtlaryň ýerüsti we ýerasty baýlyklaryny ogurlamagy, basyp almagy, zulumy, ölümi, ýurtlaryndan sürülmeleri gizlemegiň serişdesi hökmünde peýdalanylýar. İmperialist ýurtlar öz bähbitleri üçin Ýakyn Gündogarda at çapdyrýan bolsalar, sebitiň adamlary we ideologiýalary ýene-de günäkär ýaly görkezilýär.
Sebitiň adamlarynyň özleriniň ekspluatirlenmegine näme üçin ýol berýändikleri, özlerinden gelip çykýan kemçilikler şübhesiz seljerilmeli. Emma olaryň üstündäki global imperialist tagallalary hem ýüze çykarmaly.
FETÖ, DAIŞ, PKK, PÝD ýaly terror guramalarynyň gatnaşyklar toruna, eýe bolan ýaraglaryna seredilende şol guramalaryň käbir günbatar ýurtlarynyň howpsyzlyk gulluklary bilen hyzmatdaşlyk edýändikleri ýüze çykýar.
Käbir günbatar ýurtlary öz halklary tarapyndan hem islenmeýändigine garamazdan musulman ýurtlarda basyş ediji usullar bilen iş alyp barmakdan çetde durmaýar. Köp sanly günbatar ýurdy Ysraýyldan başga Ýakyn Gündogardaky haýsydyr bir ýurtdaky demokratik wakany goldamaýar. Ýurdunda şonça gyrgynçylyk eden Müsüriň hökümeti bilen hiç hili düşnüşmezlikleri ýok. Halklaryna garşy häkimiýetlerini dowam etdirýän käbir monarhiýalar bilen iňňän gowy gatnaşyk edýärler. Şol çäkde bir ýurdy “indi zenanlar ulag sürip bilýär” diýip öwüp, arşa çykarýan bolsalar, ilkinji saýlawyny 1876-njy ýylda geçiren, demokratiýa taryhy köp sanly günbatar ýurdundan hem uzak bolan, zenanlaryň saýlanma hukugy hem günbatar ýurtlaryndan has ir berilen Türkiýäni berk tankyt edýärler.
Käbir günbatar ýurtlarynyň Ýakyn Gündogar syýasatyna ser salynanda Ýakyn Gündogarda halky, taryhy, geografiýasy bilen barlyşykly, uzak ýyllaryň dowamynda medeni tejribä eýe bolan esasy akymlaryň däl, mariginal, ýüzleý, messepçi, halky bilen söweşýän gatlaklaryň saýlanyp alynýandygy pikiri ýüze çykýar. Belkem şol sebäpli Müsürde we käbir aýlag monarhiýalarynda bolşy ýaly halkynyň garşylygyna seretmezden häkimiýetini dowam etdirýän şahyslar we dolanşyklar goldanýan bolsa, Türkiýe we Taýýip Erdogan ýaly halky bilen barlyşykly, demokratik dolanşyklar we adamlar şeýtanlaşdyrylmaga synanşylýar.
Käbir günbatar ýurtlarynyň we merkezleriniň iş ýüzündäki şol çemeleşmelerini görenimizde parasatly yslam diýlende halkyna zalymlarça çemeleşmek emma özlerine parasatly çemeleşme düşünjesini göz öňünde tutýan bolsalar gerek. Ýurdunda we sebitinde günbataryň operasiýalaryna synçy, imperialist maksatlara ünssiz çemeleşýän hökümetler “parasatly”, oňa garşy durýan adamlar we hökümetler “dikdator”!... Jemläp aýdanymyzda günbatardaky käbir merkezler üçin parasatly, ýurdunyň adamlary/musulmanlar üçin zalym we haýyn...
Käbir halkara merkezler Ýakyn Gündogarda düýpsiz, halky tarapyndan legal kabul edilmeýän dolanşyklary, täze dörän terror guramalaryny goldamagy özleri taýdan bähbitli saýyp biler. Eýsem uzak möhletde günbatardaky erkinlikçi we plýuralist gatlaklar üçin hem Ýakyn Gündygaryň halklary üçinem, bütin adamzat üçinem dogry we bähbitli bolany düýpli geçmişe eýe bolan demokratik, plýuralist we azatlyklary dolanşyklary goldamakdyr. Medeni geçmişi bolmadyk, täze dörän, köplenç käbir günbatar ýurtlary tarapyndan goldanýan terror toparlary arkaly baý medeni taryhy eýe bolan ýurtlary we hereketleri ortadan aýyrma tagallasy däl. Şol jähtden garalanda şu günki günde Balkan we Ýakyn Gündogar ýurtlarynda çaknyşýan taraplary uzak ýyllaryň dowamynda “Osman pakty” bilen parahatçylykly şertlerde ýaşatma tejribesine eýe bolan Türkiýäniň uly goşandy bardyr.
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirdik.


c: text/html

text:
Yragyň hökümet güýçleri ýurduň demirgazygyndaky Kirkuk welaýatynyň kürtleriň elindäki sebitlerine tarap ugradylar diýip, ýurduň harbylary maglumat berýärler.
Armiýanyň beýanatyna görä, hökümet güýçleri Kirkugyň günortasyndaky köprüleri, ýollary, infrastruktura, şol sanda gaz, elektrik binalaryny, şeýle-de polisiýa edarasyny öz gözegçiligine geçiripdirler.
Kürt güýçleriniň metbugat wekili hem federal güýçleriniň senagat obýektlerini eýeländiklerini tassyklap, çaknyşyklarda “köp ýitgileriň bolandygyny” hem sözüne goşdy.
Yragyň hökümeti 2014-nji ýylda kürtleriň Peşmerga söweşijileri tarapyndan Kirkugyň basylyp alnan sebitlerinde operasiýanyň başladylandygyny yglan edipdiler.
Mundan üç hepde ozal, kürt resmileri özleriniň awtonom regionynda, şeýle-de Kirkuk şäherinde garaşsyzlyk referendumyny geçiripdiler. Bagdad bu referendumy bikanun atlandyrdy.
Kürt resmileri ýaşaýjylaryň uly bölegini garaşsyzlygy goldap, ses berendigini aýtdylar.

robotstxt: allowed

filter: keep


text:
Ärdugan:Jamal haşakçiň ýagdaýy belli bolmalydyr
Türkiýäniň prezidenti Rejep Taýyp Ärdugan Arabystanly žurnalist Jamal haşakçiniň ýagdaýnyň belli bolmagyny nygtady.
Türkiýäniň prezidenti Rejep Taýyp Ärdugan Arabystanyň Stambuldaky konsullygynda ýitrim bolan žurnalist Jamal haşakçiniň ykbalynyň belli edilmegini nygtamak bilen Ankara döwleti bu meseläniň dürli taraplaryna garandyr we bu žurnalistiň ýagdaýy barada parhsyz oturmaz diýip yglan etdi.
Jamal haşakçiniň ykbaly belli bolýança Türkiýede howpsyzlyk we informasiýa operasiýalary dowam etjekdir diýip Ädugan sözüne goşdy.
şol bir wagtda Türkiýäniň Liwandaky ilçisi Hakan Kakil Jamal haşakçiň dosýesini ýapmak üçin Muhammet Bin Salmanyň Rejep Taýyp Ärdugana 5 milliard dollar para teklip edenligini paş etdi.
Waşington Post gazetasy hem Arabystanyň Stambuldaky konsullygynda Jamal haşakçiniň öldürilenligini belli edýän bir filmiň we sesli bukjanyň türk resmileriniň erkindedigini habar berdi.
şol bir wagtda Amerikanyň prezidenti Donald Tramp Arabystanly žurnalist we Riýad döwletiniň tankytçysy haşakçiniň terror bolmagynda Al-Saudyň eli bolmagy barada ara atylýan ähtimallara garamazdan bu ýurda ýarag satmaklygy togtatmajakdygyny aýtdy.
Donald Tramp şeýle-de Arbystan döwleti bilen aragatnaşyklaryň togtadylmagy we bu ýurda ýarag satylmazlygy baradaky Amerikaly senatorlaryň teklibini kabul etmejekdigini yglan etdi.
Amerikaly senatorlaryň bir topary Jamal haşakçiniň öldürilmegi baradaky habaryň ýaýramagynyň yzy bilen Riýad bilen gatnaşyklaryň kesilmegini islediler.


text:
Türkmenbaşy Halkara deňiz porty
Arkadag Prezidentimiz Gurbanguly Berdimuhamedowyň parasatly başlangyjy esasynda halkara logistika merkezine öwrülen Türkmenistan watanymyzda täze awtomobil we demir yollary, howa menzilleri we köprüler gurlup beýik yüpek yoly täzeden dikeldilýär.
Logistika zynjyrynyň altyn halkasy boljak Türkmenbaşy halkara deňiz porty, jemi 1.358.484 inedördül metr meýdanda 9.942.930 kub metr meýdanda çuňlaşdyrma işleri we 4.088.926 kub metr meýdanda deňziň içini doldurma işleri amala aşyrylyldy. Bu ýerde PVD-RIC-DSM BORED PILES ýerine yetirilip, gämi duralgalarynda 109 müň metr demir turbalar oturdyldy.
Kämil tehnologiýa çözgütleri bilen portyň çäginde bina edilen Balkan gämi gurluşyk we abatlaýyş kärhanasynda ýylda 10 müň tonna polat işlenip 4-6 sany gämi öndüriler.
Kärhanada ýylda ortaça 30 gäminiň abatlaýyş işleri hem ýerine yetiriler.
Ýylda 4 million tonna ýük kabul edýän umumy ýük terminalynda 42 tonnadan 330 tonna çenli göterijilik kuwwaty bolan 9 sany Liebherr kysymly kranlar gurnaldy.
Terminaldaky 21.162 müň inedördül meýdany bolan ambarda dürli görnüşde ýükler saklanar.
Ýylda 3 million tonnalyk ambary bolan ürgün ýükler terminalynda 14 sany 35.000 kub meter däne önümleri silosy we 8 sany 6000 kub metr sement silosy guruldy.
Terminaldaky 2 sany konweýr arkaly sagatda 650 tonna yük gamilere yüklenip düşüriler.
Konteýner terminalynyň ýyllyk göwrümi 400 müň TEU bolup döwrebap enjamlar arkaly porta gelen konteynerlaryň gara we demirýollaryna bagly logistika amallaryny gysga wagtda tamamlanar.
Täsin binagärligi bilen halkara portyň nyşany bolan 77 metrlik gözegçilik diňindäki dolandyryş binasynda soňky tehnologiýalar bilen enjamlaşdyrylan ulag gözegçilik ulgamy ýola goyuldy. Taslamada ýangyn howpsyzlyk, gümrük, polisiýa, serhet we migrasiýa gullyklarynyň binalary we hassahana innowasion barlag enjamlary bilen üpjün edildi.
Portyň awtomobil we ýolagçy terminaly ýylda 300 müň ýolagçyny we 75 müň ulagy kabul eder.
Terminalyň çäginde 50 orynlyk myhmanhana we mejlisler otagly logistika merkezi ýerleşýär.
832 metr gämi duralgasy bolan Polipropilen terminalynyň ýyllyk göwrümi 120.000 tonna eýedir.
Türkmenbäşy halkara deňiz portynda 2500-den gowrak iş orny döredildi.
Taslamanyň çäginde Hormatly Prezidentimiziň hut özüniň tagallalary bilen dünýäniň ekologiýä taryhynda aýratyn bir orun tutjak 1.692.761 inedördül meýdany bolan emeli guşlar adasy döredildi. Bu adada guşlaryň 300-den gowrak görnüşi ýylyň dürli pasyllarynda myhman bolarlar.
Hormatly Prezidentimize Türkmenbaşy halkara deňiz portuny açyp ulanmaga bereni üçin ähli deňiz-derýa ulgamynyň we logistika ulgamynda işleýän işgärleriň adyndan taňryýalkasyn aýdýarys!


text:
BMG-niň adam hukuklary paneli Hytaýda 1 million çemesi etniki uýguryň “terrorçylyga garşy merkezlerde” saklanylýandygyny, ýene millionlarçasynyň bolsa, zor bilen gaýtadan okatmak lagerlerine ýerleşdirilendigini, netijede Hytaýyň uzak günbatardaky Uýgur regionynyň “ägirt uly tussghana ýaly bir zada meňzeýändigini” aýdýar.
BMG-niň jynsy diskriminasiýany ýok etmek baradaky komitetiniň başlygynyň orunbasary Gay McDougall 10-njy awgustda günbatardaky Sinjiaň awtonom regionynda tussag edilen uýgurlaryň we mususlman azlygynyň köpüsiniň hiç wagt kada-kanun esasynda jenaýatda aýyplanmandygyny we sudda seljerilmändigini aýtdy.
McDougallyň getiren sanlary Hytaýyň adam hukuklaryny goraýjylar guramasyndan gelene meňzeýär. Beýleki hukuk toparlary mundan azrak sanlary berýärler.
Hytaý Sinjaňyň yslamçy jeňçileriň çynlakaý howpy bilen ýüzbe-ýüz bolandygyny, olaryň esasan musulman uýgur azlygy bilen han hytaýlylarynyň köplüginiň arasynda dartgynlylylk döredýändigini öňe sürýär.


text:
Eýranyň baş resmisi Ýakyn Gündogar regionyna täsir ýetirýän beýleki meseleleri maslahat edip başlamagyň öňýany Günbataryň 2015-nji ýylyň ýadro ylalaşygynyň şowludygyny güwä geçmeli diýdi.
Daşary işler ministriň orunbasary Abbas Arakçi 8-nji fewralda Parižde geçirilen konferensiýada eden çykyşynda Tähranyň regional aktiwliginiň we raketa programmasynyň ABŞ-nyň çykmak bilen haýbat ylalaşygyna hormat goýýandygyny belledi.
“Häzir olar Eýrandan başga meseleleri diskussiýa etmegi soraýarlar. Biziň jogabymyz anykdyr: [ýadro ylalaşygyna] üstünlikli tejribe beriň we soň başga meseleleri maslahat ediň” diýip, Arakçi aýtdy. Ol ABŞ-nyň prezidenti Donald Trampyň Eýran babatyndaky syýasatynyň “destruktiw” bolandygyny we onuň Tähranyň dünýäniň iň täsirli alty ýurdy, ABŞ, Britaniýa, Fransiýa, Germaniýa, Hytaý we Orsýet bilen baglaşan ýadro ylalaşygynyň şertlerini bozandygyny aýtdy.
Arakçi Tähranyň hereketleriniň regiony durnuksyzlandyrýandygy barada öňe sürlen aýyplamalary ret etdi we ABŞ-ny, Ysraýyly we Saud Arabystanyny Ýakyn Gündogarda dartgynlylygy tutaşdyrmakda aýyplady.


text:
2018-nji ýylyň 12-nji awgustynda Hazar deňziniň ajaýyp kenarynda Hazar deňziniň güni bellenip geçiler. Baýramçylyk çäresi hormatly Prezidentimiziň ýakynda gol çeken Kararyna laýyklykda guralar. Şol gün Gazagystanyň Aktau şäherinde Hazarýaka döwletleriniň Baştutanlarynyň sammiti geçiriler.
«Hazaryň güni» Hazar deňziniň gurşawyny goramak boýunça Çarçuwaly konwensiýanyň güýje girip başlan döwründen bäri Türkmenistanyň, Azerbaýjanyň, Gazagystanyň, Russiýanyň we Eýranyň gepleşikler we bilelikdäki dabaralar geçirilýän halkara meýdançasy derejesine eýe boldy. Her ýyl geçirilýän çäre jemgyýetçiligiň arasynda Türkmenistanyň uzak möhletli, geljege gönükdirilen tebigaty goramak syýasatyny giňden wagyz etmäge, ekologiýa ulgamynda halkara hyzmatdaşlygyny pugtalandyrmaga we giňeltmäge, ählumumy durnukly ösüş üçin şertleri döretmäge gönükdirilendir.
Berkarar döwletimiziň bagtyýarlyk döwründe ýurdumyzda alnyp barylýan geljegi nazarlaýan ekologiýa syýasatyny halkara jemgyýetçiligine giňden ýaýmak hem-de Hazar deňziniň deňiz gurşawyny goramak boýunça ekologiýa howpsuzlygyny we durnukly ösüşi üpjün etmäge gönükdirilen halkara gatnaşyklaryny berkitmek we giňeltmek maksady bilen, “Awaza” milli syýahatçylyk zolagynda Hazar deňziniň gününi dabaraly bellemek göz öňünde tutuldy. Baýramçylyk çäreleriniň çäklerinde ylmy-amaly maslahaty, sport we medeni çäreleri, şeýle hem çagalaryň arasynda Hazar deňziniň gözel tebigatyna bagyşlanan surat çekmek we amaly-haşam işlerini taýýarlamak boýunça bäsleşikleri geçirmek göz öňünde tutulýar.
Türkmenistan garaşsyzlygyň ilkinji günlerinden bäri, Hazar ekologiýa maksatnamalaryny durmuşa geçirmäge işjeň gatnaşýar, BMG-niň Hazar deňziniň gurşawyny goramak boýunça Çarçuwaly (Tähran) konwensiýasyny tassyklady, sebit ähmiýetli resminamalaryň ençemesine goşuldy.
Häzirki döwürde Hazar deňziniň biologik serişdelerini gorap saklamak, öndürmek we peýdalanmak boýunça, şeýle-de Hazaryň düýbüniň hem-de onuň jümmüşindäki uglewodorod serişdelerini işlemek we peýdalanmak boýunça hem hyzmatdaşlyk işleri giň gerimde ýaýbaňlanýar. Hazar deňziniň ekologiýa howpsuzlygynyň üpjün edilmegine berilýän möhüm ähmiýet, ilkinji nobatda, Hazaryň aýratyn derejesi bilen şertlenendir. Bu deňiz tebigatyň örän baý hem-de köpdürli ösümlik we haýwanat dünýäsi bolan, hakyky merjeni bolan dünýä ummanyndan aýratynlykdaky Ýer ýüzüniň iň iri içerki deňzidir. Şonuň bilen birlikde, häzir Hazar sebiti Ýewraziýa giňişliginde möhüm geosyýasy we ykdysady merkezleriň biri bolup, kuwwatly energetika, ulag we aragatnaşyk halkasydyr.
Bu günki gün dünýä syýahatçylyk ulgamynda mynasyp orna eýe bolan Hazar deňziniň kenaryndaky “Awaza” milli syýahatçylyk zolagy bütin dünýäniň syýahatçylarydyr jahankeşdeleriniň iň gelim-gidimli ýeri hökmünde tanalýar. Ol ýerdäki dünýä ülňülerine kybap gelýän myhmanhanalar toplumy, sagaldyş we dynç alyş merkezleri, ýaht-klub, okuw merkezleri, sport meýdançalary, suwa düşülýän üsti açyk we ýapyk serhowuzlar, emeli tolkunly howuzlar, köl we beýleki desgalar adamlaryň döwrebap dynç almagyna ýardam edýär.
2018-nji ýylyň 12-nji awgustynda Hazar deňziniň ajaýyp kenarynda Hazar deňziniň güni bellenip geçiler. Baýramçylyk çäresi hormatly Prezidentimiziň ýakynda gol çeken Kararyna laýyklykda guralar. Şol gün Gazagystanyň Aktau şäherinde Hazarýaka döwletleriniň Baştutanlarynyň sammiti geçiriler.


text:
Hasabyňyz boýunça kömek
Bu bölümde bellige alynmak, ulgama girmek we hasabyňyza girmek baradaky umumy soraglar babatda kömek berilýär.
Oxford Dictionaries ulgamynda belige alynmak
Eger siz täze abonent bolsaňyz, hasabyňyza girmek üçin Oxford Dictionaries ulgamynda bellige alynmagyňyz gerek.
Bellige alynmak mugt – diňe e-poçta salgyňyz bolsa ýeterlik.
Ulanyjy adyňyz
- E-poçta salgyňyzy öz ulanyjy adyňyz hökmünde ulanyp bilersiňiz.
- Ulanyjy adyňyz özboluşly bolmalydyr – eger başga ulanyjy şol ady eýýäm alan bolsa, onda ony ulanyp bilmersiňiz.
- Hasabyňyzy döredeniňizden soň, ulanyjy adyňyzy üýtgedip bolmaýar.
Parol döretmek
- Eger siz täze abonent bolsaňyz, onda parol döretmegiňiz gerek. Parolyňyzy hasabyňyzsahypasyndan üýtgedip bilersiňiz.
Parol howpsuzlygy
- Oxford Dictionaries materiallaryňyza birugsat girilmeginden goranmak üçin, güýçli parol ulanmaklygy maslahat berýäris.
- Güýçli parol azyndan 7 nyşandan ybarat bolup, onda baş we setir harplar, simwollar hem-de sanlar bolmaly, parolda adyňyzy ýa-da doly sözlük sözlerini ulanmak bolmaýar.
- Oxford hasabyňyzda beýleki onlaýn hasaplaryňyz (mysal üçin onlaýn söwda, bank ýa-da PayPal) üçin ulanýan parollaryňyzdan tapawutly parol ulanmaklygy maslahat berýäris.
Ýatdan çykarylan parollar
Eger parolyňyzy ýatdan çykarsaňyz, ony şu ýerde nol edip bilersiňiz.
Hasaba girmek boýunça kömek
Baş sahypanyň ýokarsynda "hasaba gir" basyň ýa-da şu ýerdeulanyjy adyňyzy we parolyňyzy ýazyp, hasabyňyza giriň. Eger-de saýtda heniz bellige alynmadyk bolsaňyz, onda size ony berjaý etmek üçin bag görkeziler.
Parolymy ýatdan çykardym / parolym işlemeýär
Parolyňyz baş we setir harpa duýgur, şol sebäpli CAPS LOCK açykmy-ýapykmy barlaň. Eger parolyňyzy ýatdan çykaran bolsaňyz, ony şu ýerde nol edip bilersiňiz. Bagy basan wagtyňyz, size hasabyňyz üçin e-poçta salgysyny girizmeli bolarsyňyz we size e-poçta arkaly parol nol ediş bagy iberiler. Eger birnäçe minutyň dowamynda epoçta gelmese, gereksiz ýa-da spam poçta bukjalaryny barlaň.
Hasaba girmek boýunça goşmaça kömek
Eger şonda-da hasaba girip bilmeýän bolsaňyz, bize ýüz tutuň.


text:
Türkmenistan BMG-niň Ählumumy döwürleýin synynyň çäginde adam hukuklary boýunça Işçi toparyň şu ýyl beren rekomendasiýa-maslahatlaryna resmi jogap berdi. Bu Türkmenistanyň şu ugurdaky üçünji hasabaty bolup durýar.
Türkmen häkimiýetleri şu ýylyň maýynda berlen 191 rekomendasiýanyň 98 sanysyny kabul etdi, ýene 90 sanysyna seretjekdigini aýtdy, emma 3 rekomendasiýany duran ýerinde ret etdi.
Häkimiýetler öz sereden 90 rekomendasiýasynyň 70-sini goldaýandyklaryny, 16-syny bolsa, käbirine degişlilikde umumy düşündiriş bermek bilen, ret edýändiklerini aýtdylar.
Şeýle-de Türkmenistan Birleşen Ştatlaryň delegasiýasynyň tussaglykda saklanylýan adamlaryň, şol sanda Owadandepedäki we Seýdidäki türmelerde saklanylýan bendileriň ýanyna garaşsyz inspektorlary we başga adamlary goýbermek zerurlygy, garaşsyz ekspertleriň tussaglar bilen ikiçäk we hususy söhbetdeşlik geçirmeklerine rugsat berilmegi baradaky rekomendasiýalaryny ret etdi we jogapsyz galdyrdy.
Türkmenistanyň Konstitusiýasyna salgylanmak bilen, häkimiýetler Argentinanyň dini ynançlar esasynda harby gullukdan ýüz öwürmek hukugyny ykrar etmek barada beren rekomendasiýasyny ret etdiler.
Şeýle-de Şwesiýanyň we Awstraliýanyň senzurany we ilaty resmi taýdan guralýan köpçülikleýin çärelere mejbury çekmegi gadagan etmek baradaky rekomendasiýalary ret edildi.
Meksikanyň we Britaniýanyň wekilleri din ýa ynanç azatlygy, söz we pikir,sol sanda internetde, sosial ulgamlarda we köpçülikleýin habar beriş serişdelerinde pikir aýtmak azatlygy rekomendasiýasyny berdiler.
Hususan-da žurnalistleriň ýanalmagyna we öz işi bilen baglylykda jenaýatçy hökmünde yzarlanmagyna ýol bermeli däldigi bellenildi.
Türkmenistan bu rekomendasiýalary hem ret etdi, sebäbi resmi Aşgabat bu hukuklar Türkmenistanyň kanunlarynda ýeterlik kepillendirilen diýip hasap edýär. Şonuň bilen birlikde, pagta ýygym möwsümi mahalynda mejbury zähmeti gadagan etmek baradaky rekomendasiýa hem ret dildi.
Şeýle-de, jaýyndan mejbury göçürilenlere degerli kompensasiýa bermek, raýaty milli, jynsy, gender, seksualalamatlary esasynda kemsitmä ýol bermezlik we beýleki birnäçe rekomendasiýa ret edildi.
Türkmenistan halkara hukuk toparlarynyň ýyllyk hasabatlarynda adam hukuklaryny yzygiderli basgylaýan, öz kanunlaryny ýerine ýetirmeýän ýurt hökmünde tankyt edilýär. Şol bir wagtda-da Aşgabat ýurda garaşsyz hukuk ekspertlerini goýbermezlikde tanalýar.


text:
Dil öwrenmek ylym-bilim durmuşynda gaty derwaýys hasaplanýar. Bir dil öwrenmek ol dildäki ähli maglumatlaryň gapysynyň saňa açylmagy diýmekdir. Soňky wagtlarda ençeme intellektuallaryň biýografiýalary bilen ýakyndan tanyş boldum; aglabasy ylmy daşary ýurt dillerinde özleşdiripdirler. Bu bize dil öwrenmek babatda badalga bermeli..
Onsoñam bu añ saglygymyz üçinem gaty peýdaly, bu barada aşakdaky habar ünsümi çekdi.
Edinburgh Uniwersitetinde 2008-2010-njy ýyllar arasynda geçirlen ylmy-barlag işiniň netijesine görä 2 ýa-da has köp dilde aragatnaşyk gurnap bilýän adamlaryň beýin aktiwligi ýeke dil bilýänleriňkä garaňda mese-mälim tapawutly bolup durýar. Bu barada “Annals of Neurology” atly žurnalda gürrüň berilýär. 262 adama 11 ýaşynda geçirlen zehin testlerini 70 ýaşlarynda täzeden geçirmek arkaly gurnalan ylmy işde, iki dili seljerip bilýän adamlaryň aň we beýin ukyplarynyň has ýokarydygy anyklandy.
- ISLEMEK GEREK: Köpleriň dil öwrenmegi kursa gatnamakdan ybarat görmeklerine gynanýan; gatnamak nähili sowuk söz, barmak we gelmek işlerini öz için alýan bir söz we örän gury. Adamyň yhlasyny we bilesigelijiligini bu sözüň içine ýerleşdirip bolanok gynansagam.. Dil öwrenmek ilki islemek bilen başlanýar meň pikirimçe; kurs merkezleri ýa-da internetde aňsatlyk bilen tapyp bolýan wideo şekilli kurslar diňe isleýänlere kömek edip bilýärler. Hakyky manyda isleýän adam kursa gatnamasyz hem bir dili belli bir derejede özleşdirip biler; elbetde ýeterlik islegi bar bolsa..
- HAKYKATÇYL BOLUŇ: Köp adam öz öňünde dil öwrenmek babatda ýetip bolmajak ägirt maksatlar goýýarlar we bu olaryň sussunuň basylmagyna sebäp bolýar. Nemes dilmaçlaryndan Judith Matz şeýle maslahat berýär: “Täze bir dilde 50 sözi jemläň we olary gürrüňdeşlikleriňizde ulanmaga başlaň. Grammatikany mundan soň öwrenmek dogry”
- DILI ÝAŞAÝYŞ STILI HÖKMÜNDE KABUL EDIŇ: Elisabeth Buffrad iňlis dilini 27 ýyldan bäri öwrenip gelýär. Ol bu babatda şeýle diýýär: “Gaýratly bolmak bir öwrenijini beýlekilerden tapawutlandyrýan bir plýus. Dili hassa wagtyňyzam, ýadaw wagtyňyzam alyp baryp boljak bir güýmenje hökmünde kabul ediň.”
- ÖWRENÝÄN DILIŇIZI ÖÝDE OÝUNA ÖWÜRIŇ: Daşary ýurt diliňizi gündelik durmuşyňyzyň içine näçe çuň ornaşdyryp bilseňiz beýniňiz ol dili şonça ýokary ähmiýetde kabul eder. Ors terjimeçi Olga Dmitroçenkowa bu ýagdaýy şeýle beýan edýär: “Her mümkinçiligiňizi täze dile uýgunlaşdyryň. Meselem öýňüzdäki her abzallaryň üstüne täze dildäki atlaryny ýelmäp çykyň, ol dilde ýazylan çaga kitaplaryny okap çykyň.”
- TÄZE DOSTLAR TAPYŇ: Täze öwrenen diliňizde aragatnaşyk gurnamak gaty zerurdyr, sebäbi beýin täze sözleri ilki öz içinde terjime edip onsoň sözlemek arkaly işleýär. Täze öwrenýän diliňizi ene dili hökmünde ulanýan bir adam bilen aragatnaşyk gurnaňyzda bolsa adam gatnaşygy dilden has öňe çykýar we beýin öz üstündäki stresden azat bolýar, aňsat özleşdirýär. Töweregiňizden bir gürrüňdeş tapyň, ýa-da bir hat ýoldaşy agtaryň; italýan dilini öwrenip ýörkäňiz bir italýan bilen ýazyşmak size has üýtgeşik duýgulary başdan geçirtjekdir.
- ÝALŇYŞMAKDAN GORKMAŇ: Täze dil öwrenmekde iň esasy päsgelçilikleriň biri hem şuldyr. Emma gynansakda dil öwrenmegiň synanyşmakdan we ýene synanyşmakdan başga ýoly ýok; bu ýatda galyjylyk taýdan hem gaty peýdaly. Bu barada size bir habar ýetireýin..
McGill uniwersitetinde bir alymlar topary “diňlemek we synanyşmagyň beýin aktiwligine täsiri” barada ylmy-barlag iş geçirdi. Bu barada “Celebral Cortex” atly žurnaldaky bir habarda aýdylýar. Ol ylmy işiň netijesine görä adamlar çalyp gören melodiýalaryny diňe diňläp gören melodiýalaryndan has oňat ýadynda saklaýarlar. Barlag işiniň ýolbaşçylaryndan Prof. Caroline Palmer, diňe diňlenen saza derek çalyp görlen sazyň ýa-da diňe diňläp görlen söze derek sesli aýdylyp görlen sözüň has oňat ýatda galýandygyny nygtaýar.
Geliň täze bir dil öwreneliň! Eger hakykatdanam islesek ähli päsgelçilikleri pursatlara we mümkinçiliklere öwrüp bileris.. Bu diňe biziň ýeterlik islege eýe bolmagymyza bagly, we ýaşyñ uly bolmagy ýa-da kiçi bolmagy hiç zady üýtgedenok..
Gadyr Nurýagdyýew
hünärmen
Kaynak : Atavatan Türkmenistan Haber Ajansı (ATHA)
Bizi Sosyal Medyadan Takip Edin!
Resmi Facebook Hesabımız için :
https://www.facebook.com/AtavatanTurkmenistanJournal/
Resmi Line Hesabımız
https://line.me/R/ti/p/%40atavatanjournal
Line İD : @atavatanjournal
Resmi Twitter Hesabımız için
https://twitter.com/AtavatanJournal
Resmi Linkedin Hesabımız için :
https://www.linkedin.com/in/atavatan-turkmenistan-journal-91a056134/


text:
Adam hukuklaryny goraýan “Human Rights Watch” (HRW) guramasy eýran resmileriniň müňzäp gelýän ykdysady krizisiň öňüni “täze hukuk bozuş syýasatlary”, şol sanda ykdysady jenaýatlar üçin ölüm hökümini girizmek bilen almaga synanýandyklaryny duýdurýar.
"Jezalandyryp öldürmeler, adamkärçiliksiz we gaýduwsyz jezalar hiç wagt çykalga däl we bu diňe bu häzirki ykdysady bulaşyklygyň beýleki sebäplerinden ünsi sowar” diýip, düýbi Nýu-Ýorkda ýerleşýän topar 10-njy awgustda aýtdy.
ABŞ maýda Tähran bilen dünýä döwletleriniň arasynda 2015-nji ýylda baglaşylan ýadro ylalaşygyndan çekileli bäri Eýran barha güýçlenýän ykdysady kynçylyklar bilen ýüzbe-ýüz bolýar.
Birleşen Ştatlar 7-nji awgustda eýran ykdysadyýetine garşy girizilen we ýadro ylalaşygy baglaşylandan soň ýatyrylan sanksiýalary gaýtadan dikeltdi.
Gadaganlyklaryň ikinji tapgyry bolsa noýabryň başynda güýje girýär.
Şu aralykda Tähranyň baş prokurory Abbas Jafari Dolatabadi, şol sanda berk liniýaly deputatlaryň bir topary we gazetler ýurduň köçe protestlerine alyp gelen ykdysady kynçylyklarynda günäkär hasaplanylan adamlara ölüm jezasynyň berilmegine çagyrdylar.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
BAGT, SEN NIREDE?
20-nji martda Birleşen Milletler Guramasynyň ykrar etmegi bilen Bütindünýä Bagt güni bellenilýär.
Toý ýerinde hemmeler jemlenşipdi. Ýaşlaryň iň begençli gününde, eline mikrofon alyp gutlag sözlerini aýdýan adamlaryň umumy arzuwy bardy: ol hem ýaş çatynjalaryň ömürlik bagtly bolmaklarydy. Toý tutýan ýaşlaryň ene-atalary abraý bilen toý gurnap, çagalaryny durmuş ýoluna ugradýandyklary üçin özlerini bagtly saýýarlar. Söwer ýary bilen indi ýassykdaş bolýan gyz bilen ýigit hem öz bagtyny tapandygyna ynanýarlar. Hakykatda bolsa, gysga wagtlyk bagtlylygy düzüp biljek şertlere ýeten adamlar, olary bütin ömrüne ýetirip, bagtly bolmaga ynam bildirýärdiler.
Durmuşymyzyň her bir döwründe ýetilmek üçin arzuw edilýän "bagtly bolmak" maksady soňky wagtlarda sosial ulgamlarynda, köpçülikleýin habar beriş serişdelerinde we ilatyň arasynda gürrüňdeşligiň esasy mowzugyna öwrüldi. Adamzadyň bütin taryhynyň dowamynda "bagt" barada edilen jedellere garamazdan, ykdysadyýet, psihologiýa, sosiologiýa ýaly ylymlar bagty kesgitleme meselesine uly üns berip başlady. Şeýlelik bilen, dünýädäki dürli halklaryň "bagt" derejesini deňeşdirmek ugrunda uly ylmy işleri alyp barmaga mümkinçilikler açyldy.
Barlaglarda bagtly bolmagyň sebäplerini, täsir ýetirijisini tapypdyrlar, emma uzyn möhletli bagtlylygyň ýoly tapylmandyr. Sonja Lýumbomirsky "The How of Happiness" kitabyny şeýle tamamlaýar: "Adamyň bagtlylyk derejesiniň 50%-i genetika bilen kesgitlenýär, 10%-i durmuş ýagdaýy we şertleri, galan 40%-i bolsa öz erki bilen kesgitlenýär". "Emosiýalaryň el kitaby (2000)" atly kitabyň ikinji neşirinde Leda Kosmides we Jon Tooby bagtyň "garaşylmadyk pozitiw hadysalardan" gelip çykýandygyny aýdýar.
BAGT WE YLMY IŞLER
Bagty kesgitlemek we bagtly bolmagyň derejesini deňeşdirmek üçin geçirilýän ylmy barlaglara gerek maglumatlar, köplenç ilat arasynda geçirilýän soragnamalaryň kömegi bilen ýygnalyp, "durmuşyňyzdan näderejede kanagatlanýarsyňyz?" diýen ýaly soraglar soralýar. Sorag-jogap anketalaryň esasynda Dünýä Bagt Raportyny (World Happiness Report) çykaran Birleşen Milletler Guramasy, hökümetleriň halkyň durmuşy kanagatlylyk derejesini ýokarlandyrmak arkaly, olaryň bagtly bolmakda duş gelýän päsgelçiliklerini düýbünden aýyrmagy ýa-da iň azyndan azaltmaklygy maslahat berýär.
Grafika: Dünýä Bagt derejeleri(Ballar 10 üstünden)
Çeşme: Birleşen Milletler Guramasy – Dünýä Bagt Raporty(World Happiness Report)
Anketalarda dünýä boýunça ýokarky bäşligi Daniýa, Norwegiýa, Şwesariýa, Niderlandiýa we Şwesiýa eýeleýär. Sebitimizdäki ýurtlaryň arasynda Gazagystan 10-dan 5,671 bal bilen dünýäde 57-nji, Türkmenistan bolsa 10-dan 5,628 bal bilen dünýäde 59-njy ýeri eýeledi.
Adamlaryň aglabasynyň düşünjelerine görä, nika gününde söwer ýaryndan razylygyň alamaty höküminde eşiden "hawa" sözünden dörän aýratyn duýgy, girdeýjili käriň bolmagy, okuw diplomyny almak ýaly wagtlaýyn begençli ýagdaýlar bagt hasaplanýar. Eýsem, birden ýüze çykan şatlyk uzyn möhletli, dowamly bagtyýarlyga getirip bilermi? Çünki gysga wagtlaýyn bolýan begenç duýgysy, şowlylyk bilen uzak möhletli bagtlylyk ýagdaýy beýnimiziň iki tapawutly ýerinde bolýandyr.
BAGTLY BOLMAK ÜÇIN NÄÇE PUL GEREK?
Bagtly bolmak bilen pully, baý bolma derejesiniň ýerini çalşyryp ulanýanlar hem az däl. Başga-da, "pully bolmak – bagtly bolmakdyr" diýýänleriň sany hem köp. Dünýä belli niderlandiýaly alym Ruut Weenhowen, girdejiniň mukdary bilen bagtyň arasynda berk arabaglanşygyň bardygyny görkezýär.
Grafika: Girdeji-Bagt derejesi gatnaşygy
Çeşme: Awtoryň barlaglary (World Database of Happiness)
Belli bir derejä çenli pul bagtlylyk duýmaga täsir edýär, emma bir derejä ýetensoň, durmuşyňy gurşap alýan ekologiýanyň, jemgyýetiň ýagdaýy, maşgala ýagdaýy, dost-ýarlaryň ýagdaýy öz täsirini görkezip başlaýar. Bagta ýetmek ahyrky maksat bolsa, pul ol maksata ýetmäne kömek berjek, ulanyp boljak gural ýa-da abzal diýilse bolar.
Beýleki tarapdan bolsa, BMG-nyň 2013-nji ýyldaky raportyna görä, baý ýurtlaryň ilatynyň garyp ýurtlara görä özlerini has bagtly duýýandygy bellenilýär. Raportdaky ýokarky bäşlik dünýäniň adam başyna düşýän girdeýjide dünýäniň iň baýlarynyň hatarynda bolsa, aşakdaky bäşlik dünýäniň garyp bolan Togo, Benin, Orta Afrika Respublikasy, Burundi, Ruwanda, Tanzanýa ýaly ýurtlaryndan düzüldi.
IŞLEMEK ADAMYŇ ÖZÜNI BAGTLY DUÝMAGA KÖMEK EDÝÄR
Dünýä Bagt Raportynyň görkezmegine görä, işsizlik bagtlylyga iň uly ýaramaz täsirini ýetirýän faktordyr. Girdejiniň azalmagy ýa-da düýbünden ýok bolmagy, adamyny ruhy gamgynlylyga eltip, belli bir wagtdan soňra bagtsyzlyk duýgunyň döremegine sebäp bolup bilýär. Wagtyň geçmegi bilen, şunuň ýaramaz täsiri hem onuň ýanyndaky adamlara ýokanç kesel ýaly geçmegi mümkin.
ÖZ ERKIM – ÖZ BAGTYM
Guşy altyn kapasa goýupdyrlar, "Ah erkinlik, ah!" diýipdir. Adamynyň özüni bagtly duýmagy üçin ýene bir täsir ýetirijisi bolsa – erkinlikdir. Bu ýerde iň esasy şert adamynyň özüne iň amatly ýaşaýyş ýagdaýyny, şertini erkin ýagdaýda saýlap bilmegidir, döwlet ýa-da onuň guramalary hiç hili böwet bilen olaryň erkinligine päsgelçilik bermezligidir. Dünýäniň iň bagtly ýurdy diýlip kabul edilýän, Daniýadaky ýaşaýjylaryň şahsy erkinligi konstitusiýa bilen berkidilen bolup, olar kanunlarda görkezilen serhetleriň içinde islän zatlaryny edip bilýärler. BMG-nyň Dünýä Bagt Raportynda (2013), "Durmuşynyň gidişini özi kesgitläp bilmeýän hiç bir adam hakyky ýagdaýda bagtly däldir" diýlip bellenilýär.
Bagt – her bir ynsanyň arzuwydyr we jemgyýet ösüşiniň, öňe gidişligiň görkezijisidir. Häkimiýetleriň öz raýatlarynyň bagtly bolmagy üçin zerur syýasy we ykdysady özgerişlikleri geçirmegi möhümdir. Adamlaryň öz durmuşlaryny, ýaşaýyş şertlerini kesgitläp biljek gurşawy döretmek we ony hukuk, kanun taýdan pugtalandyrmak ilkinji we iň möhüm ädimdir. Halkyň durmuş şertlerini hil taýdan ýokarlandyryp biljek ykdysadyýeti döretmek hem esasy maksat bolmalydyr.
Awtor: Allamyrat Berdimyradow
- 2381 gezek okalan


text:
Aý diňe gijesine däl, kämahal gündizine hem peýda bolýar. Günüň batmagy bilen asmanda patraşyp görünýän ýyldyzlar hem gündizine görünmese-de, şol duran ýerinde durýar. Emma Günüň atmosferamyza düşýän ýagtylygy ýyldyzlary we beýleki asman jisimlerini görmegimize päsgel berýär. Ýer togalagyny gurşap alýan atmosfera bolmasa, asman gündizine hem garaňky bolardy, Aýy we ýyldyzlary hemişe görüp bolardy.
Aý ýere has ýakyn bolansoň, ondan birnäçe müň esse uly bolan ýyldyzlardan uly görünýär. Eger durýan ýerine görä, Günden ýeterlik derejede ýagtylyk düşse, Aý gündizine hem bize görünýär. Aýyň ýüzüniň şöhläni serpikdirýän häsiýeti bar. Onuň ýüzi goýy reňkli, emma gap-gara däl. Asmana seredenimizde, Ýeriň ýeke-täk hemrasynyň Günden alyp, serpikdirýän şöhlelerini görýäris. Ol Gün ýaly ýagtylyk bermese-de iň ýagty ýyldyzdan 100 müň esse köp ýagtylyk berýär. Gündizki ýagtylyk ýyldyzyň şöhlesini görkezmeýär. Asman jisimleriniň arasynda howa ýagdaýy gowy bolsa, kähalatda gündizine Wenera planetasyny (Zöhre ýyldyzy) hem görüp bolýar.
Muny has aýdyňlaşdyrmak üçin Güni çyra, Aýy aýna hökmünde göz öňüne getireliň! Çyranyň yşygyny görmesek-de, aýnada onuň serpikdirýän şöhlesini görüp bilýäris. Gije Aýy görmegimizň şoňa meňzeýär. Gije Gün görünmeýär. Sebäbi Ýer onuň öňüni ýapýar. Emma Aýy ýagny aýnadan serpikýän yşygy görüp bolýar. Çyranyň hem-de aýnanyň birwagtda görünýän ýagdaýy bolsa, Aýyň gündizine görünmegine meňzeýär.
Aý näme üçin käwagt gündizine-de görünýär?
Aý diňe gijesine däl, kämahal gündizine hem peýda bolýar. Günüň batmagy bilen asmanda patraşyp görünýän ýyldyzlar hem gündizine görünmese-de, şol duran ýerinde durýar. Emma Günüň atmosferamyza düşýän ýagtylygy ýyldyzlary we beýleki asman jisimlerini görmegimize päsgel berýär. Ýer togalagyny gurşap alýan atmosfera bolmasa, asman gündizine hem garaňky bolardy, Aýy we ýyldyzlary hemişe görüp bolardy.


text:
Prezident özüni “resmi taýdan” maliýe emläkleri meselesinde arassa saklaýan hem bolsa, Russiýanyň prezidenti Wladimir Putiniň ýakyn töweregi, dostlary we garyndaşlary bilelikde $24 milliarda golaý baýlyga kontrollyk edýärler diýip, global derňew topary bilen garaşsyz rus gazetiniň bilelikde taýýarlan hasabatynda aýdylýar.
24-nji oktýabrda “Putin we proksiler” ady bilen çap edilen täze hasabatda Putiniň ýakyn töwereginiň “maşgala agzalarynyň, köne dostlaryň, maşgala agzasyna öwrülen dostlaryň garyşyk toplumyndan düzülendigi”, olaryň uly girdejili biznesleriniň ýa döwlet kontrollygyndaky nebit-gaz pudagy, ýa-da beýleki döwlet kompaniýalary bilen ilteşiklidigi aýdylýar.
Täze hasabatda Putiniň ýakyn töweregine girýän iň baý adamlaryň sanawy hem getirilýär, bu sanaw Guramaçylykly jenaýat we Korrupsiýa habarlaryny çap edýän proýektiň (OCCRP) bilelikdäki tagallalary esasynda düzüldi.
Halkara derňew habarlary platformasy onlarça girdejisiz merkez, žurnalistler, habar guramalary we Orsýetiň “Nowaýa gazeta” atly garaşsyz neşiri tarapyndan döredildi.


text:
Wikipediýa, erkin ensiklopediýa
Jump to navigation
Jump to search
Bu faýl Wikimedia Commons toplaýjysyndan, özem başga taslamalarda ulanylýan bolmagy mümkin.
Onuň
faýl düşündiriş sahypasyndaky maglumatlar aşakda görkezilýär.
This image is protected because it is included on Commons’
Main Page, which is protected with the “cascading” option enabled.
Images on the main page are occasionally protected due to their high visibility. Please discuss any necessary changes on the
discussion page
.
English | Português | +/− Faýlyň taryhy
Faýlyň ulanylyşy
Bu faýla çykgydy bar bolan 6 sahypa:
Global faýl ulanyşy
Bu faýl aşakdaky beýleki wikiler tarapyndan ulanylýar:
aa.wikibooks.org sahypasynda ulanyş
ab.wikipedia.org sahypasynda ulanyş
ace.wikipedia.org sahypasynda ulanyş
ady.wikipedia.org sahypasynda ulanyş
af.wikipedia.org sahypasynda ulanyş
af.wikibooks.org sahypasynda ulanyş
af.wikiquote.org sahypasynda ulanyş
af.wiktionary.org sahypasynda ulanyş
ak.wikipedia.org sahypasynda ulanyş
als.wikipedia.org sahypasynda ulanyş
Bu faýlyň
global ulanyşyny görkez.
Bu faýlda, ähtimal, dijital fotoapparat ýa-da skaner tarapyndan goşulan goşmaça maglumatlar bardyr. Eger faýl soňradan redaktirlenen bolsa, onda käbir maglumatlar häzirki redaktirlenen faýly görä köneligine galan bolup biler.


text:
Türkmenistanda pagta ýygymy dowam edýär we, döwlet baştutanynyň ozal beren tabşyrygy esasynda, şu ýyl soňky gezek 27-nji oktýabrda belleniljek Garaşsyzlyk baýramyna çenli planlaşdyrylan pagta hasylynyň ýygnalyp alynmagyna garaşylýar.
TDH-nyň ýazmagyna görä, Ministrler kabinetiniň başlygynyň oba hojalyk toplumyna gözegçilik edýän orunbasary E.Orazgeldiýew golaýda geçirilen wideoşekilli maslahatda pagta hasylyny ýitgisiz ýygnap almak barada döwlet baştutanynyň beren tabşyryklarynyň ýerine ýetirilişi barada hasabat berdi, emma bu hasabatda göz öňünde tutulan pagta hasylynyň näçe möçberiniň harmana tabşyrylandygy, döwlet planynyň wagtynda dolunjagy ýa dolunmajagy aýdyňlaşdyrylmaýar.
Mundan öň prezident Berdimuhamedow pagta ýygymynyň depgininiň haýallygyndan birnäçe gezek nägile bolupdy we gowaça meýdanlaryna tehnikanyň ýeterlik möçberde çykarylmandygyna “ünsi çekipdi”.
Özbek metbugatynyň maglumatyna görä, şu ýyl Özbegistanda öndürilen 550 sany pagta ýygýan maşynyň 50-sinden başgasy Türkmenistana eksport edildi. Eger Türkmenistanyň mundan öňki ýyllarda satyn alan pagta ýygýan maşynlaryny hem nazarda tutsaň, gowaça meýdanlarynda kombaýn ýetmezçiligi bolmaly däl ýaly görünýär.
Prezident 16-njy oktýabrda geçiren iş maslahatynda, öňkülerinden tapawutlylykda, pagta ýygymynyň depgini, haýallygy ýa tizligi hakynda anyk bir zat aýtmady. TDH-nyň ýazmagyna görä, döwlet baştutany diňe “tehnikalaryň talabalaýyk işledilmegini gazanyp, meýdanlardaky iş depginlerini artdyrmagyň zerurdygyny aýdyp, bu babatda wise-premýere birnäçe tabşyryklary berdi”.
Şeýle-de TDH prezidentiň “daýhanlar üçin döredilýän şertler” barada gürrüň edendigini habar berýär.
Neşiriň maglumatyna görä, Berdimuhamedow “döredilýän şertleriň daýhanlaryň höwesli zähmet çekmegine ýardam berýändigini” aýdypdyr. Bu şertlere “pagtaçylaryň armasynyň ýetirilmegi, tabşyrylan hasyl üçin hasaplaşyklaryň öz wagtynda geçirilmegi” bilen bilelikde “tehnikalaryň netijeli işledilmeginiň yzygiderli gözegçilikde saklanmagy” hem girýär.
Mundan öň prezident daýhanlaryň ýerden ýokary hasyl almagy üçin ähli şertiň döredilýändigini kän gaýtalaýardy, ýagny daýhana tehnika, dökün, suw kömeginiň berilýändigini nygtaýardy. Emma ol soňky çykyşlarynda ýurtdaky dökün ýetmezligini boýun aldy, oba hojalyk reformalarynyň netijeli bolmandygyny, ýerleriň şorladylýandygyny we hasyllylygyň pes bolmagynda galýandygyny tassyk etdi.
Azatlygyň ýerli habarçylary bilen gürrüňdeş bolýan daýhanlar şundan soň prezidentiň düýpli çäreleri görmegine, ýa-da bolmasa agrar pudakda dörän problemalar barada daýhanlaryň özlerine sala salmagyna garaşandyklaryny aýtdylar. “Emma bu zatlaryň hiç biri bolmady” diýip, howpsuzlyk aladalary sebäpli adynyň aýdylmazlygyny soran 60 ýaşly ahally daýhan Azatlygyň habarçysyna aýtdy.
Ýerli synçylaryň tassyklamagyna görä, Türkmenistanda talap edilýän pagta hasylyny ýetişdirmek we döwletiň bellän planyny dolmak sowet döwründe-de uly problemady we bu ýagdaý artdyryp ýazmalara, giň ýaýran korrupsiýa, şonuň bilen bir hatarda çaga zähmetniň, mejbury zähmetiň giňden ulanylmagyna, gadymdan gelýän ekin suwaryş medeniýetiniň ýitirilmegine we ýerleriň tutuş ýurt boýunça şorladylmagyna alyp geldi.
Türkmenistanyň garaşsyzlyk ýyllaryndaky ilkinji prezidenti-de, ikinji prezidenti-de ýeri, sowet döwründäki ýaly, doly döwlet eýeçiliginde saklap galdy we daýhanlardan kärendesine alan ýerlerinde esasan galla we gowaça ekmek talap edilýär.
Şeýle-de döwlet daýhanyň öndüren önümini diňe öz islegine görä, ýagny öz kesgitlän nyrhyndan satyn alýar.
“Döwletiň pagtany satyn alyş nyrhlary ençeme ýyllar bäri üýtgemän gelýär, emma tehnika, dökün ýaly zatlar üçin nyrhlar ençeme esse gymmatlady, hatda indi ýygymçylara hem her kilogram pagta üçin 20 teňňä derek 40 teňňe tölemeli, daýhanyň gazanany bezenenine däl, iýjek çöregine hem ýetenok” diýip, adynyň aýdylmazlygyny soran ahally daýhan Azatlyk radiosyna aýtdy.
Munuň üstesine, bu ýylyň pagta ýygymy ýurtda garaşsyzlygyň başyndan bäri ilata berilýän sosial ýeňillikleriň ýatyrylan wagtyna, suw, elektrik, gaz tölegleriniň gymmatladylmagyna, çagalar baglaryna gatnaýan çagalar üçin tölegleriň on esse ýokarlandyrylmagyna gabat geldi. Şol bir wagtda ýurt içinden daýhanlaryň köçeleriň bejerilmezliginden, oba ýerlerindäki durmuş şertleriniň agyrlygyndan barha kän lapykeç bolýandyklary barada maglumatlar gelip gowuşýar.


text:
Abdyrahym Zynhary 1791-nji ýylda Esenmeňli obasynda eneden dogulýar. 1880-nji yylda şahyr ýogalypdyr diýip maglumat berilýär. Zynharyn nebereleri Esenmeňli obasyndan tapmak bolar. Zynhary edebi mirasy onlarça liriki, satiri-şygyrlardan ybarat bolup, oňa şahyrçylyk babatda beýik klasyklar gowy täsirini ýetiripdir. Zynhary özüniň şygyrlaryny dürli temalarda düzüpdir. Hakyky real dünýede oňat ýaşamaga, söýgi arkaly berk maşgala gurmaga bagyşlananlary ("Akyl-huşy ýagşydyr", "Sendedir"...), açgöz baý-süýthorlary, bozuk Emir-hanlary, göknar-tirýekkeşleri berk tankyt edenleri ("Ýyldan gitdi", "Nesihat etmejek ýaly", "Göknary", "Galyp baradyr", "Galan gelende") bar. Zynhary özüniň baý lirikasynda mertlik-namartlyk, edep-tertiplilik, oňat terbiýe ýaly meselelere-de aýratyn üns beripdir ("Muhannesiň eden işi gerekmez", "Pul bolsa", "Ýigitler". Zynharynyň keşbini gepe çeper, dili duzly, nesihatçy, parasatly şahyr hökmünde suratlandyrýarlar. Ony bir şahyryň: Ýagşy ogul, biliň köňül çagydyr, Mysal-gözüň garasy hem agydyr, Ýaman ogul şirin jana ýagydyr, Boýnuň büker, billeriňe zor geler -setirleri-de tassyk edýär. Taýýarlan. Babamyrat Jumakulyýew.
Abdyrahym Zynhary barada
-
Gurban93
7 months ago
- Suratdaky Lebap welaýatynyň Halaç etrabyndaky Zynhary baba medresesi.
-
garayolly68
7 months ago
- Zynhary klassik shahyrlaryñ ajayyplarynyñ biri. Onuñ poetik kitabyny okasañ shol dowurdaki turkmen durmushunyñ bir mashgalasynyñ hasratly beyanyny goryarsiñ.
-
garayolly68
7 months ago
- Onuñ ,,Oldi nice ogul-gyzym,
Bara tukendim" diyen setirlerini gozleriñe ysh aylaman okamak mumkin dal.
-
garayolly68
7 months ago
- Shahyryñ soygi baradaky goshgylary hem oz durmushundaky nadurs hadysalar sebapli coken gownuni gotermek ucin yazylan yaly bolup gorunyar. Yuwash,yuwashdan butun mashgalasyndan kesat bolan shahyryñ omri ynsan bashyna dushyan gynancly tragediyanyñ nusgasy bolup duyulyar.
-
garayolly68
7 months ago
- Onuñ goshgylaryndan yzygiderli goyulsa oran gowy bolardy.
-
garayolly68
7 months ago
- Adatca biografik makalanyñ soñunda shol gurruñi edilyan adamyñ eserlerinden bolekler goyulyardy. Namucindir tayarlayjy beytmandir.


text:
Geçen ýekşenbe güni dünýäniň köp ýurtlarynda ilkinji gezek Bütindünýä welosiped güni bellenildi, bu sene Prezident Gurbanguly Berdimuhamedowyň başlangyjy boýunça Birleşen Milletler Guramasynyň Baş Assambleýasy tarapyndan esaslandyryldy.
Döwlet Baştutany Gurbanguly Berdimuhamedowyň teklibi boýunça Türkmenistanda Bütindünýä welosiped gününe gabatlanyp, nobatdaky awtoulagsyz güni hem geçirilýär, milli Lideriň hut özi watandaşlarymyz bilen bilelikde köpçülikleýin çärä gatnaşdy, bu çäre ýurdumyzda sagaldyş hereketiniň ösdürilmegine, welosiped sporty bilen meşgullanýanlaryň sanynyň artmagyna we umuman, sportuň wagyz edilmegine nusgalyk goşant, şeýle hem täze ekologiýa garaýyşlarynyň kemala gelmegine, daşky gurşawyň ýagdaýyna jemgyýetiň jogapkärçiliginiň ýokarlandyrylmagyna çagyryş boldy.
Gurbanguly Berdimuhamedow Köpetdag şaýoly boýunça 8 müň 500 metr ýoly geçip, Saglyk ýolunyň gutarýan ýerinde pellehana geldi. Beýleki welosipedçiler bolsa Aşgabadyň köçeleri boýunça hereketi dowam etdiler, köpçülikleýin welosipedli ýörişiň umumy uzynlygy 30 kilometre deň boldy.
Baýramçylyk mynasybetli Gutlag sözünde Türkmen Lideri Birleşen Milletler Guramasynyň Baş Assambleýasynyň 72-nji sessiýasynyň 2018-nji ýylyň 12-nji aprelinde bolup geçen 82-nji mejlisinde Türkmenistanyň başlangyjy bilen degişli Rezolýusiýany kabul edendigini aýdyp, dünýäniň 56 döwletiniň Bütindünýä welosiped güni baradaky Rezolýusiýanyň awtordaşy bolandygyny belledi. 3-nji iýunyň Bütindünýä welosiped güni diýlip yglan edilmegi biziň ýurdumyzyň parahatçylygy, dostlugy hem-de netijeli hyzmatdaşlygy pugtalandyrmak baradaky başlangyçlarynyň biragyzdan ykrar edilýändigine şaýatlyk edýär.
Welosiped sporty bütin dünýäde giňden ýaýran hem-de Olimpiýa oýunlarynyň maksatnamasyna girýän sportuň has meşhur görnüşleriniň biridir. Onuň taryhy 1869-njy ýylda Fransiýanyň Pariž we Ruan şäherleriniň arasynda geçirilen ilkinji iri ýaryşlardan başlanýar diýip, döwlet Baştutany sözüni dowam etdi.
Türkmenistanyň Prezidenti häzirki döwürde welosiped sporty diňe bir sport ulgamynda bolup geçýän özgerişleri aňlatman, eýsem, adamzadyň parahatçylyk söýüjilik maksatlarynyň, dostlugyň we raýdaşlygyň dabaralanýandygyny hem alamatlandyrýar diýip belläp, ýurdumyzda halklary ýakynlaşdyrmagyň, Ýer ýüzünde parahatçylygy, hoşniýetli gatnaşyklary we oňyn hyzmatdaşlygy pugtalandyrmagyň, şol sanda sport babatda halkara gatnaşyklary ösdürmegiň mümkinçiliklerine uly ähmiýet berilýändigini aýtdy.
Bu ugurda Türkmenistan Halkara Olimpiýa komiteti, Aziýanyň Olimpiýa geňeşi, Birleşen Milletler Guramasynyň Ösüşiň we parahatçylygyň hatyrasyna sport boýunça Halkara býurosy, ÝUNESKO-nyň Bedenterbiýe we sport boýunça Hökümetara komiteti, Bütindünýä saglygy goraýyş guramasy, şeýle hem beýleki halkara we sebitara sport guramalary bilen hyzmatdaşlygy giňeldýär.
Şol gün köpçülikleýin welosipedli ýörişe dünýäniň dürli ýurtlaryndan belli myhmanlar gatnaşýarlar. Olaryň arasynda Russiýanyň Welosiped sporty federasiýasynyň prezidenti, üç gezek Olimpiýa çempiony Wýaçeslaw Ýekimow, dünýäniň çempiony Sergeý Nikitenko we beýleki belli türgenler hem-de welosiped sportuny söýüjiler bar.
Döwlet Baştutany pursatdan peýdalanyp, olara şu çärä gatnaşýandyklary üçin, şeýle hem Ginnesiň rekordlar kitabynyň wekillerine «Welosiped sporty boýunça iň köpçülikleýin sapak» güwänamasyny gowşurandygy üçin tüýs ýürekden minnetdarlyk bildirdi.
“Guinness World Reсords” kompaniýasynyň resmi wekili Şeýda Subaşi2018-nji ýylyň 1-nji iýunynda “Aşgabat” köpugurly stadionynda welosport boýunça okuw sapagyny geçirmekde dünýäniň täze rekordynyň goýlandygyny habar berdi. Welosiped sürmek boýunça okuw sapagy bilen bir hatarda, şäheriň ýol gurşawynda ulagyň bu görnüşiniň ähmiýetini açyp görkezmek, ýol hereketiniň howpsuzlygy we ekologiýa gatnaşyklary boýunça wagyz-nesihat çäreleriniň geçirilen bu çäresine 3246 adam gatnaşdy. Häzirki güne çenli bu sanaw welosport boýunça türgenleşik sapaklaryna gatnaşanlaryň iň köp sanlysydyr.
Bu maglumat “Guinness World Reсords” kompaniýasy tarapyndan resmi taýdan hasaba alyndy we degişli güwänama bilen tassyklanyldy hem-de Bütindünýä welosiped güni mynasybetli dabaraly ýagdaýda gowşuryldy.
Şeýlelikde, türkmen paýtagty nobatdaky gezek Ginnesiň rekordlar kitabyna girizilip, öz üstünliklerini, şol sanda sport bilen baglanyşykly derejelerini dowam etdi. Bu hatarda Aşgabatdaky Olimpiýa şäherçesiniň desgalarynyň bardygyny bellemeli. Olimpiýa stadionynda oturdylan ahalteke bedewiniň çeper keşbi we dünýäde iň uly ýapyk ýüzüş howzy bolan Suw sport toplumy hem şol desgalaryň hatarynda orun aldy.


text:
Britaniýanyň patyşalyk harby deňiz güýçleri Demirgazyk deňizde ýurduň territorial suwlarynyň golaýynda, Orsýetiň bir söweş gämisini göz astyna alandygyny aýdýar.
Patyşalyk harby deňiz flotynyň 26-njy dekabrda aýtmagyna görä, fregat “HMS St Albans” 23-nji dekabrda ýurduň “milli bähbitleriniň giňişliginde” hereketde bolan Orsýetiň “Admiral Gorşkow” gämisini göz astyna almak üçin deňze çykarylypdyr.
Maglumatda gözegçiligi 25-nji dekabra çenli dowam etdiren fregatyň 26-njy dekabrda Portsmouth portuna dolanyp geljekdigi bellenýär.
Britaniýanyň bu beýanaty barada Orsýet tarapdan görkezilen reaksiýa entek ýok.
London “Britaniýanyň suwlarynda rus gämileriniň gatnawynyň soňky wagtlarda köpelendigini” aýdýar.
Ýurduň goranmak ministri Gawin Williamson bu hadysadan soňra eden beýanatynda, öz ýurdunyň suwlaryny “goramakda hiç bir zatdan çekinmejekdigini we agressiýanyň hiç bir formasyna çydamlylyk görkezmejekdigini” aýtdy.
Ol soňra hem: “Ýurdumyzy, halkymyzy we öz milli bähbitlerimizi goramaga gezek gelende, Britaniýa hiç kimden ätiýaç etmez” diýip, sözüniň üstüni ýetirdi.
Patyşalyk harby deňiz floty Demirgazyk deňizde we Iňlis kanalynda gizlin maglumat toplaýan bir rus gämisini göz astyna almak üçin hem 24-nji dekabrda ýurduň “HMS Tyne” fregatyndan peýdalanylandygyny aýdýar.
Mundan başga-da, ol Orsýetiň ýene iki gämisini göz astyna almak üçin, bir dikuçary iberipdir.
Üstümizdäki aýyň başlarynda britan goşunynyň başlygy Sir Stuart Peaç Orsýetiň halkara söwda we internet üçin aşa ähmiýetli bolan suw asty kommunikasiýa kabellerine hüjüm etmek bilen NATO ýurtlaryna howp salmagy mümkin diýdi.
Onuň bellemegine görä, bu kabeller kesilen ýa goparylan halatynda, munuň ykdysadyýete “göni we betbagtçylykly” zarba bolup degmegi mümkin.
2014-nji ýylda Moskwanyň Ukrainanyň Krym ýarym adasyny bikanun özüne birikdirmegi, şeýle hem Siriýa konflitindäki aratapawutlar sebäpli Britaniýa bilen Orsýet arasyndaky gatnaşyk juda dartgynly ýagdaýy başdan geçirýär.
Britaniýanyň daşary işler ministri Boris Jonsonyň öten hepde Moskwa eden saparynda-da Orsýetiň daşary işler ministri Sergeý lawrow bilen onuň arasynda Kreml Günbatar Ýewropanyň we Birleşen Ştatlaryň içeri syýasatyna garyşdy diýilýän gürrüňler babatda pikir jebisligi bolmady.
Jonson Moskwanyň daşary ýurtlaryň saýlawlaryna garyşandygy hakda “köp subutnamalaryň” bardygyny aýtsa, Lawrow Jonsonyň bu aýdýanlary hakda subutnama ýok diýdi.


text:
Halkara ahalteke atçylyk assosiasyýasynyň Aşgabatda geçirilýän nobatdaky mejlisinde hormatly Prezidentimiz Gurbanguly Berdimuhamedow bilelikdäki işiň ösmegine ägirt uly goşant goşandyklary üçin assosiasiýanyň daşary ýurtly agzalary Blank de Toledo Loma Osorio, Eloiza Anemon Flawiýa Žirärgä, Batturdy Ibadullaýewe Türkmenistanyň döwlet sylaglaryny gowşurdy.
Döwlet Baştutanymyz sylaglananlary gutlap, ahalteke bedewleriniň dünýä ýüzündäki şöhratynyň belende galmagy, olaryň arassa ganlylygynyň ösdürilmegi ugrunda alyp barýan yhlasly zähmetleri üçin minnetdarlyk bildirdi we hemmelere jan saglyk, işlerinde üstünlik arzuw etdi.
Şeýle hem hormatly Prezidentimiz Gurbanguly Berdimuhamedow myhmanlary Türkmen bedewiniň baýramy mynasybetli guralan dabaralara, şol sanda Halkara sergi-ýarmarkasyna hem-de türkmen paýtagtynda geçirilýän “Türkmen bedewi we dünýäniň seýsçilik sungaty” atly ylmy maslahata gatnaşmaga çagyrdy.


text:
Ýowşan Dermanhana 12+
Ýowşan Dermanhana
-
- #6 in Health & Fitness
-
- Free
Screenshots
Description
“Dermanhana Ýowşan” priloženiýasy – bu mydama ýanyňyzdaky dermanhanadyr.
Bu mugt mobil priloženiýany ýüklemek üçin birnäçe sekundy sarp etseňiz siz dermanhana jaň etmek ýa ol ýerde nobata durmak zerurulygyny aradan aýyrarsyňyz.
Islän dermanyňyzy smartfonuňyzyň kömegi bilen sargyt ediň we öz wagtyňyzy tygşytlaň.
“Ýowşan” dermanhananyň täzelenen resmi priloženiýasy indi şulara mümkinçilik berýär:
• Dermanlaryň barlygyny anyklamaga
• Dermanlaryň bahasyny anyklamaga
• Eger dermannamadaky ýa başga bir sanawdaky dermanlaryň atlaryny düşnüksiz hat zerarly okap bilmeseňiz olaryň suratyny hünärmenlere ugratmaga
• Nobata durmazdan dermanlary satyn almak üçin olary öňünden sargyt etmäge
• Aşgabat şäheri boýunça dermanlary eltip bermegi sargyt etmäge
• Dermanhanadaky ähli täzeliklerden, aksiýalardan we indirimlerden habarly bolmaga
Janyňyz sag bolsun!
What's New
Version 2.1
“Ýowşan” dermanhananyň täzelenen resmi priloženiýasy indi şulara mümkinçilik berýär:
•Eger dermannamadaky ýa başga bir sanawdaky dermanlaryň atlaryny düşnüksiz hat zerarly okap bilmeseňiz olaryň suratyny hünärmenlere ugratmaga
•Nobata durmazdan dermanlary satyn almak üçin olary öňünden sargyt etmäge
Ratings and Reviews
Örän oñat
Örän oñat programma. Hezil beryä.
Бет
Все хорошо, но можно поставить фото каждой лекарствы возле названия
Information
- Seller
- YOVSHAN ES
- Size
- 21.9 MB
- Category
- Health & Fitness
- Compatibility
- Requires iOS 8.0 or later. Compatible with iPhone, iPad and iPod touch.
- Languages
- English, Russian
- Age Rating
- Rated 12+ for the following:
- Infrequent/Mild Medical/Treatment Information
- Copyright
- Copyright © 2017 Yovhsan. All rights reserved
- Price
- Free
Supports
-
Family Sharing
Up to six family members will be able to use this app with Family Sharing enabled.


text:
Haçyň sözi –akmaklykmy ýada gudratmy…
“Haç” diýen sözi eşidenimizde bizde nähili pikirler peýda bolýar? Käbirleri, şolbada orslaryň dinindäkileriň ybadathanasyny, ýagny rus ortodoks ybadathanasyny, şol dine uýýanlaryň boýnunda göterýän kümüş ýada altyndan bolan haçy, olaryň dini däp-dessurlaryny, ýada hristian diýýilýanleriň haça çokunýar diýen pikir gelip bilýär, katolik buthanasyndaky haçlar, haçly ýörişler we başgada birtopar bulara meňzeş pikirler gelýär…Elbetde bizde her hili pikir döräp biler, ýada bizde her hili hakykata esaslanmadyk maglumatlar bolup biler, emma bu heniz biziň pikirimiziň dogrudygyny görkezmeýär. Elbetde “mesihilik” mezhepleriniň köpüsinde “haç” simwol hökmünde ulanylýar. Muňa düşünmek üçin bolsa “haçyň” näme üçin simwol bolup galandygyna düşünmek gerekdir. Bu bolsa Isa Mesihiň durmuşy bilen baglanyşyklydyr, bu “haçy” ondan aýratynlykda ulanmak we düşündirmek düýbünden hakykata laýyk gelmeýär. Isa Mesih elhençlik bilen haçda ölüm jezasyna höküm edildi. Bu bolup geçmezden öň Hudaýyň ýüzlerçe ýyl öňünden pygamberler arkaly aýdyp geçen pygamberlikleri ýerine ýetip Isa Mesihiň haçda Öz ganyny adamzadyň günäleriniň jezasyny “gurbanlyk guzy” hökmünde dökendigini Mukaddes Ýazgylar tassyklaýar. Bu sebäpden Isa Mesihe iman edenler üçin “haç” şol Hudaýyň Özüniň üpjün eden Isa Mesihdäki gudratyny we gutulyşyny ýatladýan simwoldyr. Bu Isa Mesihiň biziň hatyramyza haçda döken ganyny we janyny biziň dowzah odundan gutulmagymyz üçin berendiginiň ýatlatmasy hökmünde simwol hökmünde ulanylýar. Bu sebäpden “haç” diýilende Hudaýyň Sözüne laýyklykda bu Hudaýyň biziň üçin merhemetiniň we rehiminiň ýatlatmasydyr. “Haç” Isa Mesihsiz biziň üçin hiç zatdyr. Haçyň özünde hiç hili many ýok, Isa Mesihiň haçda ýerine ýetireni iň wajyp zat bolmagynda galýar.
Gynansakda, käbir adamlar “mal gurbanlygyna” ynansalarda, ýagny gurbanlyk baýramyny belläp geçýärler we hudaýýoluna diýip, bizi gunälerimizden tämizlär diýip we bereketlär diýip umyt edip mal gurbanlyklary getirýärler-de, Hudaýyň Isa Mesihde kämil we iň soňky bir gezeklik hemişelik “Gurbanlyk Guzy” hökmünde üpjün edenini welin kabul etmeýärler. Ybraýym pygamberiň ogluny Hudaýa gurbanlyk hödürleme taryhyndaky gökden Hudaýyň üpjün eden “gurbanlyk goçyny” kabul edip oglunyň ýerine gurbanlyk getirişini kabul edýäris-de, Hudaýyň biziň ählimiziň janymyzyň dowzahda günälerimiziň jezasy hökmünde ýanmagyndan gutulmagymyz üçin üpjün edenine welin ynanmajak bolýarys. Emma özümizi şeýle günälidigimize we şeýle jeza çekip biljegimize düşünsedik onda Hudaýyň bu görekezen belen rehimine we merhemedini kabul ederdik we şükür ederdik we bütin ömür Onuň hakykatynda ýaşamaga çalyşardyk. Dürli pikirli adamlar dürli zady talap edýärler, kimler “logikany” ýada akyldarlygy, başgalar bolsa nähilidir bir göze görünýän “gudraty” talap edýärler…
“Haçyň sözi” barada ýagny Isa Mesih haçdaky edenleri barada Isanyň resuly bolan Pawlus hem şeýle ýazýar: “Çünki haçyň sözi heläk bolanlar üçin akmaklyk, biz—gutulanlar üçin bolsa Hudaýyň gudratydyr. Çünki: “Men akyldarlaryň akyldarlygyny weýran ederin, düşünjelileriň düşünjesini güýçden düşürerin” diýip ýazylgydyr. Akyldar hany? Kanunçy hany? Bu döwrüň alymy hany? Hudaý bu dünýäniň akyldarlygyny akmaklyga öwürmedimi? Çünki dünýäniň Hudaýyň akyldarlygynda öz akyldarlygy bilen Hudaýy tanamandygyna görä, Hudaý iman edenleri wagyz akmaklygy arkaly gutarmagy unady. Çünki ýehudylar gudrat görkezmegi talap edýär, grekler akyldarlygy gözleýär. Biz bolsak haça çüýlenen Mesihi –ýehudylar üçin büdremäge sebäp, milletler üçin-de akmaklyk bolan, ýöne çagyrylanlara, hem ýehudylara, hem greklere Hudaýyň gudraty we Hudaýyň akyldarlygy bolan Mesihi wagyz edýäris. Çünki Hudaýyň “akmaklygy” (adamlar şeýle pikir edýärler) adam akylyndan üstün, Hudaýyň “ejizligi” (Hudaýa näme gerekdi haçda Isany ölüme tabşyryp, näme Hudaý ejizmi…”diýip adamlar pikirlenýärler) adam güýjünden güýçlidir. Çünki, eý doganlar, çagyrylyşyňyza serediň. Adam ölçegi boýunça köpüňiz akyldar, güýçli, asylzada däldiňiz. Ýöne Hudaý akyldarlary utandyrmak üçin, dünýäniň akmak saýýanlaryny saýlady. Hudaý güýçlileri utandyrmak üçin, dünýäniň ejiz saýýanlaryny saýlady. Hudaý ähmiýetli zatlary ýatyrmak üçin, bu dünýäniň asylzada dällerini, äsgerilmeýänlerini we ähmiýetlsizlerini saýlady. Ol muny hiç bir adam Hudaýyň huzurynda magtanmasyn diýip etdi. Ýöne: “Magtanan Reb bilen magtansyn” diýip ýazylyşy ýaly, siz Hudaýyň saýasynda Mesih Isadasyňyz. Isa Mesih biziň üçin Hudýyň akyldarlygy we dogrulygy, mukaddesligi we gutaryşy boldy!”
Hudaý pygamber hökmünde bolan resul Pawlusa arkaly aýdan bu sözlerinde biz düşünmek isleýänlere “Isanyň haçda eden işi” hakynda doly düşündiriş berýär. Biziň Hudaýyň Öňünde magtanara öz zadymyz ýok, çünki biziň her birimiz hem günäli we Hudaýyň şöhratyndan mahrum adamlar, her birimiz hem Hudaýyň rehimine we merhemetine mätäç adamlar, biz şeýle bir syrkaw şypany diňe Hudaý berip bilýär. Bu sebäpden hem Hudaý bize şol akyldarlygy, dogrulygy, mukaddesligi we gutaryşy Isa Mesihde üpjün etdi! Bu sebäpden bular seniň üçin akmaklykmy ýada Hudaýyň gudraty, rehimi we merhemetimi?
Bu soraga berjek jogabyň bolsa seniň Hudaý bilen baky boljak aragatnaşygyňy kesgitlejek jogap bolar! Eger sen öz diniňe, dindarlygyňa, ýada öz dogrulygyňa, akyldarlygyňa, ýagşy işleriňe we başgada näme zadyň bar bolsa şolara bil baglap Isa Mesihiň seniň üçin haçda eden belent gurbanlygyny akmaklyk saýsaň, onda sen Hudaýyň gutaryşyndan ret edilersiň, egerde Hudaýyň Isa Mesihde görkezen gudratyna, Isanyň haçdaky seniň üçin bolan ölümine kalbyň bilen ynansaň we Onuň diňe bir ölüp gabyrda galman ýene-de direlendigine ynansaň we gaýdyp geljegine garaşsaň-şonda sen Hudaýyň Isa Mesihdäki akyldarlygyna, dogrulygyna, mukaddesligine we gutaryşyna eýe bolarsyň!
Bu bolsa hakykatdan hem Hoş Habardyr! Beýle Hoş Habara hiç bir ýerde duş gelen dälsiň we duş gelmersiň! Bu ajaýyp Hoş Habary düşünip kabul et we ýokarda agzalyp geçilen Hudaýyň baky ýaşaýşyna eýe bol!


text:
ÝAŞYL KÖÝNEKLI GYZ (Toýdan parçalar)
Gaýnap joşýan toý mekanynyň bir çüňkindäki stollaryň birindäki ýaşyl köýnekli gyz bütin toýuň tersine ýalydy. Köýnekçedigine garamazdan egnindäki keteniniň giňräk gadymy bilen häzirki zaman biçüwi garyp tikilenindenmi nämemi endamy bildirenokdy. Ýüzinde-gözinde geň, täsin ýasama ýylgyrşyň alamatlary çaýylandy. Özi ýaly gyzlar özini güjeňleşip pyr-pyr pyrlanýarkalar, ol özini gizlemäge çalyşýan ýalydy. Hat- da kiçijik çagalaryň biri gyzyň öňine iki örip atlyan uzyn saçlaryndan tutup: “Sen näme üçin saçyňy iki örýäň”—diýdi. Çagajyk jogaba derek ýakymlyja ýylgyryş aldy. Ol toýa gelip oturanyndan bäri, ýeke gezegem ýerinden turmady. Turjaga-da meňzänok. Oňa gözi düşen, haçandyr bir wagt öýermeli ogullaryna delje zat gözläp ýören aýallara pyşyr-pyşyr bolşup, oň her hereketinden gözlerini aýyrmadylar. Soradylar-idediler... özlerine berilmez öýdenler-ä ýuwdunşup oňaýdy. Özine ynamy bolanlaram oň ýöreýşini görmek islediler. Belkem gelende görinmän gelendir... barybir ol turarly däldi. Iller-ä oň töweregindäkilere ünsem bermeýändir öýtdüler. Meň göwnime bolsa ol ähli gymyldy-hereketi nazaryndan sypdyrman otyran ýalydy. Köpbilmiş aýallar ahrsoňy gyzy tuzurmagy gurnadylar. Gyzlaň birini ýanyna iberip, ýadygärlik surata düşmegi teklip etdiler öýdýän, zalyň törine tarap ýöräp ugradylar welin.. ýaşyl köýnekli gyz “Ýeke özim, düşjek!”—diýäýdi öýdýän surata. Ýanyndaky gyz eginlerini ýygryp gyra süýşdi. Ol gyz gelip ýene ýerine ornaşdy. Gyz surata düşmäge gidende käbir aýallara ony ogluna görkezibem ýetişdi. Olaň içinden biri gyzy ýanyna çagyrdy. Gyzyň gaşlary gerildi, belkem tanamaýan uly aýalyň ýanyna çagyrsa geňdir. Gyz bardy. Aýal ýanyndan ýer görkezdi. Gyzam otyrdy. Bir zat, bir zatlar gürleşdiler. Aýalyň mähremsiräp berýän soraglaryna gyz gysga, başdansowma jogap bermäge çalyşýardy. Ahyrynda aýal gyzyň elinden tutup, ýüzine dikanlady. Belkem samsyk oňa “Seni gelin edinmek isleýän!”—diýendir. Gyz elini çekip aldy-da yzyna dolandy. Oň çalaja bürşen gaşlaryny bolsa hiç kim görmedi. Toý gutaranda-da köpleň nazary ýene gaýdyp barýan ýaşyl keteni köýnekli gyza dikildi. Ol bolsa bütin toýuň tersine ýalydy. Ýaşyl ketenili gyzyň köýnegindäki nagyşlaryň illeriňkiden saýlanyşy ýaly, gyzam saýlanyp durdy. Oň ýylgyrşam, iki örülen saçlaram, tebigy ýüzem, giň köýnegem “döwrebap” deň-duşlaryna sapak berjek bolup, “Beýle geýinseňem owadan, özem milli!”—diýjek bolup duran ýalydy. Aýdýana ol toýdakylaryň barynyň tersine ýaly...
© Nureddin KESEARKAÇLY
Ýaşyl köýnekli gyz...
ÝAŞYL KÖÝNEKLI GYZ (Toýdan parçalar)
-
wagt
7 months ago
- Berekella Nureddin. Yoluñam, durmuşyñam, edebi karýerañam şowly bolsun!
-
wagt
7 months ago
- Hehe. Käşga toylarmyzda ýaşyl ketenili saçy iki örumli gyzlarymyzy gorsedik bizem (barmyka indi)..
Diñe guwanmak, wasp etmek ucin elbetde. )))
hiç bir dialogsyzam hekaýañ şowly çykypdyr. Yenede bir gezek berekella.
-
Ero17
7 months ago
- Şonuñ surata düşyän yeri häzirkizaman diymeseñ, taryhda ýaşapdyr öýdýän şeyle asylly gyzlar


text:
Türk metbugatynyň gysgaça mazmuny
Dünýäniň we ýurduň gün tertibiniň ileri tutulýan ugurlary bilen bagly habarlar gündelik gazetlerde giň beýan tapýar
“Star” gazeti “Erdogan; NATO agzalygyňyzy biz üpjün etdik” söz başyly habarynda, Gresiýa saparynyň çägginde Afynyda grek kardeşi Prokopis Pawlopulo bilen duşuşan Prezident R.T.Erdoganyň: “Siz NATO-dan aýryldynyz, NATO ýaňadandan agzalygyňyzy biz üpjün etdik. Biz garşy duran bolsadyk NATO agza bolup bilmezdiniz. Emma biz beýle çemeleşmedik, goňşy hökmünde çemeleşdik. Şu günki günde-de şeýle çemeleşýäris” diýen sözlerini okyjy köpçüliginiň dykgatyna ýetirýär.
“Sabah” gazeti “Premýer ministrm: Ýarylmaga taýar bomba ýaly bolar” söz başyly habarynda, Premýer ministr Binali Ýyldyrymyň Günorta Koreýa saparyndan soň uçarda žurnalistlere beren beýannamasynda: ABŞ-nyň Prezidenti Donald Trampyň İýerusalim baradaky skandal kararyna “İýerusalimiň hukuk derejesini üýtgetmek ýarylmaga taýar bomba meňzeýär” diýendigini ýazýar.
“Ýeni Şafak” gazeti “Premýer ministr Ýyldyrym: 2018-nji ýylyň iş meýilnamasy taýar” söz başyly habarynda, Premýer ministr Binali Ýyldyrymyň Türk senagatçylary we Işewür adamlary jemgyýetiniň Ýokary geňeşiniň mejlisinde sözlän sözünde: “2018-nji ýylda ýeňil däl, emma ýurdumyzyň gazananlarynyň saýasynda, ynam saýasynda 2018-nji ýylda-da enşalla ösüş dowam eder. 2018-nji ýyl üçin iş neýilnamamyzy taýarlaýarys” diýen sözlerini çap edýär.
“Sabah” gazeti “THÝ Braziliýanyň Azul firmasy bilen ylalaşdy” söz başyly habarynda, Braziliýanyň esasy awia kampaniýasy Azul bilen Türk Howaýollarynyň arasydna kod alyşygynyň ýola goýuljakdygyny, şeýlelikde THÝ-niň Azulyň içerki gatnawlarynyň kodlaryna goşuljakdygyny we ýolagçylaryň THÝ arkaly peteklerini gönüden alyp biljekdigini mälim edýar.
“Haber Türk” gazeti “THÝ wagtyny kegitledi” söz başyly habarynda, Türk Howaýollarynyň Dolandyryjylar we Ýerine ýetirijiler geňeşiniň başlygy İlker Aýjynyň THÝ kargonyň flotuna goşulan Boeing-777 ýük uçarynyň kabul ediş dabarasyndan soň beren beýannamasynda üçünji howa menzili barada: “Operasiýa dowam edýär. Elbetde iş ýeňil däl. Gurluşyk ýokary depginde alynyp barylýar. Täze howa menzilimiz 2018-nji ýylyň 29-njy oktýabrynda ulanylmaga beriler” diýen sözlerini çap edýär.


text:
Deslapky testler Bosniýadaky uruş bilen bagly sud edilen Slobodan Pralýakyň Gaagada içen suwuklygynyň zäherli himiki serişde bolandygyny görkezdi diýip, Gollandiýanyň resmileri 30-njy noýabrda aýtdylar.
Bosniýada 1992-1995-nji ýyllarda bolan uruşda horwat güýçleriniň öňki komandiri Pralýak öňki Ýugoslawiýa boýunça halkara tribunalynda sudýanyň ony 20 ýyl türme tussaglygyna höküm etmek hakynda kararyny okan pursadynda çüýşesindäki suwuklygy içdi. “Men karary ýigrenç bilen ret edýärin” diýip, Pralýak aýtdy.
72 ýaşly Pralýak suduň jaýyndan gyssagly keselhana alnyp barylandan soň keselhanada aradan çykdy.


text:
14-nji noýabrda Türkmenistanyň Prezidenti Gurbanguly Berdimuhamedow Owganystan boýunça 7-nji sebit ykdysady hyzmatdaşlyk maslahatyna gatnaşmak üçin paýtagtymyza gelen Birleşen Milletler Guramasynyň söwda we ösüş boýunça Konferensiýasynyň Baş sekretary jenap Muhisa Kituýini kabul etdi.
Duşuşygyň dowamynda milli Liderimiz we myhman ikitaraplaýyn hyzmatdaşlygyň geljekki ugurlary barada pikir alyşdylar. ÝUNKTAD-nyň Baş sekretarynyň belleýşi ýaly, döwlet Baştutanymyzyň ýolbaşçylygynda amala aşyrylýan we milli ykdysadyýetimiziň köpugurly esasda ösdürilmegine gönükdirilen giň möçberli özgertmeler netijesinde hyzmatdaşlygy ösdürmek üçin giň mümkinçilikler açylýar.
Muhisa Kituýi gatnaşyklaryň mundan beýläk-de ösdürilmegine çuňňur gyzyklanma bildirýändiklerini aýdyp, ägirt uly tebigy baýlyklara, nebitiň we gazyň bimöçber gorlaryna eýe bolan Türkmenistanyň ýurdy senagatlaşdyrmak maksatnamasyny durmuşa geçirmekde uly üstünlikler gazanýandygyny nygtady.
Şunuň bilen baglylykda, düýn ýurdumyzyň Daşary işler ministrliginde Türkmenistanyň Hökümeti bilen BMG-niň söwda we ösüş boýunça Konferensiýasynyň arasynda hyzmatdaşlyk hakyndaky Ähtnama gol çekilmeginiň ähmiýeti bellenildi. Hususan-da, şol resminamada maýa goýumlary höweslendirmek, gümrük gullugyny hem-de ulag we aragatnaşyk ulgamyny döwrebaplaşdyrmak, Türkmenistanyň Bütindünýä söwda guramasyna girmegi bilen baglanyşykly meseleleriň öwrenilmegine goldaw bermek ýaly möhüm üç ugur kesgitlenildi.
Owganystan boýunça Aşgabatda geçirilýän 7-nji sebit ykdysady hyzmatdaşlyk maslahatynyň meseleleri boýunça gyzyklanma bildirilýän pikir alyşmalar boldy. Şunuň bilen baglylykda, Türkmenistanyň goňşy ýurduň ykdysadyýetiniň giňeldilmegine ägirt uly goldaw berýändigi, dürli maksatly desgalaryň gurluşygy üçin maýa goýum serişdelerini gönükdirýändigi bellenildi. Şeýle hem owgan ýaşlaryny okatmak we ýokary hünärli işgärleri taýýarlamak babatda hem ägirt uly goldaw berilýär.
Duşuşygyň ahyrynda hormatly Prezidentimiz we ÝUNKTAD-nyň Baş sekretary Türkmenistan bilen BMG-niň arasynda uzakmöhletleýin geljegi nazarlaýan hem-da ählumumy abadançylyga we gülläp ösüşe ýardam bermegi baş maksat edinýän netijeli gatnaşyklaryň üstünlikli dowam etjekdigine ynam bildirdiler.


text:
Soňky habarlar
Archive news
"Aşgabat 2017" türkmen halysynda-da janlanýar
15:0317.10.2017
0
2035
Aşgabat Aziadasyna bagyşlanyp geçirilen bäsleşikde ýeňişli basgançagy eýelän "Aşgabat 2017" atly halyny dokan zenan Enegül Allanurowa bilen söhbetdeşlik: - Enegül gelneje, ilki bilen sizi gazanan ýeňşiňiz bilen tüýs ýürekden gutlaýarys! Mümkin bolsa, köpleriň ünsüni özünde jemlän "Aşgabat 2017" halyňyzyň aýratynlygy barada aýdyp beräýseňiz? - Sag boluň! Taryhyň altyn sahypalaryna ýazylan "Aşgabat 2017-niň" waspyny türkmen halymyzda ýetirmekligi özüme makul bildim. Şeýlelikde, 4 inedördül metrden gowrak bolan halymyzyň aragöllerinde Aziada oýunlaryna girýän sportuň 21 görnüşini şekillendirdik. Guşly göl bolsa, her hatarda 17 sany bolup, ol oyunlaryň 2017-nji ýylyň 17-nji sentýabrda başlaýanlygy bilen baglanyşykly. - Tüweleme, şeýle täsin hala näçe wagt we näçe adamyň zähmeti siňdi? - Biz bu halyny Türkmenistanyň Milli muzeýinde iki halyçy bilen 3 aýdan gowrak wagtda dokadyk. Elbetde, haly diýlen zat, diňe dokanyň bilen bitenok. Ony öňünden taslamaly, çyzgysyny çyzmaly. Bular babatda bolsa, birnäçe işine ussatlar bilen maslahatlaşdyk. - Köpwagtky zähmetiň miwes-ä başgaça bolsa gerek? - Elbetde, ata-babalarymyzyň aýdyşy ýaly, "Adamdan diňe bitiren işi galýar". Umuman, bu halyda meniň geçmişe bolan buýsanjym, şu güne bolan ynamym, geljege bolan umydym bar. - Enegül gelneje, halynyň reňki babatda köplerde gyzyklanma dörän bolsa gerek. Ata-baba dowam edip gelýän milliligimize täze öwüşgin çaýylsa bolar-a, ýagny reňkini gyzyl däl-de, has döwrebaplaşdyryp, gök, ýaşyl, mele...edip bolmazdymy? - Bolmajak zat barmy, nä? Bu öz eliň hünäri ahyry. Ýöne meniň maksadym - "Aşgabat 2017-de" türkmen milliligini ýaýmakdan ybaratdy. Hem-de, haly bir uly sungat eseri. Sungat bolsa, ählitaraplaýyn sazlaşygy talap edýär. Diýjek bolýanym, şu halyda ýerleşdirilen göllere, olaryň aňladýan manylaryna gyzyl reňkiň kybapdygyny dogry hasaplaýaryn. - Ajaýyp söhbetdeşlik üçin size minnetdar, gelneje! Kesbiňizden kemal tapmaklygyňyzy arzuw edýäris!
Teswirler
Teswir ýazmak üçin içeri giriň ýa-da registrasiýa boluň


text:
şu gün Eýranyň parlament başlygy Ali Larijani Tehranda Wýaçeslaw Wolodin bilen geçiren duşuşygynda Eýran bilen Orsýetiň parlament hyzmatdaşlyklary durnukly howpsyzlygy berkarar etmek we neşe gaçakçylygyna garşy göreşmek ugurdaky hyzmatdaşlyklar üçin iki ýurdyň parlamentlerinde guruljak bilelikdäki komitet üçin zerurdir diýip nygtady.
Larijani şeýle-de iki taraplaýyn gatnaşyklary ösdürmek ugurda Eýran bilen Orsýetiň möhüm ykdysady proýektleriniň amala aşyrylmagy möhümdir diýip sözüne goşdy.
Orsýet dumasynyň başlygy Wýaçeslaw Wolodin hem bu duşuşykda Tehran bilen Moskwanyň işjeň gatnaşyklardan paýlydyklaryny aýdyp Eýran bilen Orsýetiň asly maksady ykdysady gatnaşyklary ösdürmekdir diýip yglan etdi.


text:
Ýaponiýanyň Sapporo şäheriniň lomaý söwda bazarynda geçirilen auksionda “ýubari” tohumyndan bolan iki gawun 3 million 200 müň ýene (30 müň dollar) satyldy. Söwdalaşyk başlanan badyna ilkinji hasyyldan bolan bu iki gawuna ýokary baha goýuldy. Gawunlaryň demirgazykdaky Hokkaýdo adasynda ösdürilip ýetişdirilmegi megerem, olaryň bahasynyň ýokary bolmagyna täsir edendir. Soňra şeýle gawunlaryň beýleki görnüşlerinden bir gije-gündiziň dowamynda 507-si satyldy. Üstümizdäki ýylda Sapporo şäheriniň bazarynda şu hilli gawunlaryň 4 müň tonna golaýynyň satylmagyna garaşylýar.
Ýaponiýada şu ýylyň mart aýynda geçirilen auksionlaryň birinde ýerli balykçylygyň taryhynda iň uly tunes balygy satyldy. Ýarym tonna barabar agramdaky balyga haýsydyr bir näbelli müşderi 7,15 million ýen (67 müň dollar) töläpdir.
3 milliona satyldy
Ýaponiýanyň Sapporo şäheriniň lomaý söwda bazarynda geçirilen auksionda “ýubari” tohumyndan bolan iki gawun 3 million 200 müň ýene (30 müň dollar) satyldy. Söwdalaşyk başlanan badyna ilkinji hasyyldan bolan bu iki gawuna ýokary baha goýuldy. Gawunlaryň demirgazykdaky Hokkaýdo adasynda ösdürilip ýetişdirilmegi megerem, olaryň bahasynyň ýokary bolmagyna täsir edendir. Soňra şeýle gawunlaryň beýleki görnüşlerinden bir gije-gündiziň dowamynda 507-si satyldy. Üstümizdäki ýylda Sapporo şäheriniň bazarynda şu hilli gawunlaryň 4 müň tonna golaýynyň satylmagyna garaşylýar.


text:
Iman – ynsanyň ýaradylmagynyň sebäbidir. Ýagny, ynsan Allahy imany bilen tanamak we Oňa ybadat etmek üçin ýaradylypdyr. Ynsan ýaradylyş maksadyna laýyklykda ýaşasa, ahyretde ebedi sagadata ýeter, jennete girer. Tersine ýaşan ýagdaýynda, jähenneme atylar, ebedi şowsuzlyga, betbagtlyga uçrar. Bu nukdaýnazardan iman – ynsan üçin ebedi sagadaty gazanmak wesilesi we jennetiň açarydyr. Jennete imansyz girilmeýär. Bu jähtden ynsanyň iman getirmegi we şol imanyny soňky demine çenli ýitirmän, pese gaçyrman goramagy gerekdir. Ol, ýagny, iman älem-jahandan we onuň içindäki ähli zatdan has wajyp we gymmatly nygmatdyr.
Iman şeýle uly ähmiýete eýe bolany üçin, Pygamberimiz bir hadysy şerifinde:
«Imanyňyzy «lä ilähe illallah» diýip täzeläň» diýipdir. Imanyň pese gaçmak, ýitmek ähtimallygy hemişe bar bolany üçin şeýle aýdyldymyka? Imany täzelemek meselesini Bediuzzaman şeýle düşündirýär:
«Ynsanyň hem bedeniniň, hem äleminiň täzelenip durany üçin ol hemişe tejdidi imana – imanyny täzelemäge mätäçdir. Çünki, adamzadyň her bir şahsynyň ruhy taýdan ençeme şahsyýetleri bardyr. Ynsan öz ömrüniň dowamynda ýyllaryň, belki günleriň, belki-de sagatlaryň sanyça üýtgäp, başga şahsa öwrülip durýar. Çünki, ynsan – zaman bilen gurşalany üçin, özboluşly bir modeldir. Ol her gün täze, başga bir şahsa öwrülip durýar.
Ynsanyň üýtgäp, täzelenip durşy ýaly, ýaşaýan älemi hem hemişe üýtgäp durandyr. Her gün başga bir älem sahypasy açylýar. Iman bolsa, ynsandaky sansyz üýtgemeleriň durmuş nurudyr, giren äleminiň ýagtylandyryjy yşygydyr. «Lä ilähe illalah» bolsa, ol nuruň perdesini syrýan açardyr.
Şeýle hem ynsana nebis, hewa, wehm we şeýtan hemişe täsir edýär. Olar ynsanyň imanyna zelel ýetirmek üçin, onuň gaflatyndan peýdalanyp, ençeme hileler gurýar. Şübhe we was-waslar bilen iman nurunyň öňüne perde tutmaga çalyşýarlar. Mundan başga-da ynsanda şerigata ters, hatda käbir alymlaryň pikiriçe, küfür derejesinde täsir edýän sözler we hereketler az bolmaýar. Şonuň üçin her wagt, her sagat, her gün tejdidi imana mätäçlik bardyr», (Mektubat)


text:
ABŞ-nyň ilçisi Nikki Haleý BMG-niň Howpsuzlyk geňeşini Eýrany “durnuksyzlandyryjy häsiýeti” we ABŞ-nyň ýarag gadagançylygyny “howply bozandygy” üçin jezalandyrmaga çagyrdy, emma Orsýet sanksiýalary ret etdi we dialogyň zerurdygyny aýtdy.
19-njy dekabrda maslahatyň öňüsyrasynda eden çykyşynda Haleý şol günüň özünde irden Ýemende “Huthi” gozgalaňçylaryň Saud Arabystanyna ballistik raketa bilen uran zarbasynyň “geňeş üçin gyzyl yşarat” bolandygyny aýtdy. Şeýle-de ol zarbanyň “Eýran tarapyndan üpjün edilen hüjümleriň ähli alamatlaryna eýe bolandygyny” belledi.
Esasan şaýy ilatly Eýran Ýemeniň hökümetine garşy söweşýän “Huthi” gozgalaňçylaryny ýaraglandyrýandygy baradaky aýyplamalary ret edýär.


text:
Türk Dünýäsinden Habarlar
Türk dünýäsiniň tapawutly ýerlerinden bize gelip gowuşan möhüm wakalar bilen bagly habarlar
Ilkinji habarymyz Türkmenistandan gelip gowuşdy.
Türkmenistanda V Aziýa oýunlary başlady.
Aşgabatda 17-nji sentýabrda geçirilen resmi açylyş dabarasyna 7 müň adamyň gatnaşandygy habar berildi.
2010-njy ýylyň ahyrynda düýbi tutulan we türk gurluşyk kärhanalarynyň biri tarapyndan gurulan olimpiýa şäherçesi 1,5 inedördül kilometrlik ýere guruldy we öz düzüminde 15 aýry sport desgasyny jemleýär.
Ýapyk binalarda we söweş sungaty boýunça V Aziýa oýunlarynda 65 ýygyndy toparyň türgenleri özara bäsleşerler. 45 Aziýa we 19 Okeaniýa ýurdy bilen birlikde birem olimpiýa baýdagynyň astynda oýunlara gatnaşjak bosgunlar ýygyndysy bar.
Ýapyk binalarda we söweş sungaty boýunça V Aziýa oýunlarynda takmynan 6 müň türgen spordyň 21 görnüşi boýunça özara bäsleşerler.
Oýunlaryň dowamynda 351 medal berilşik dabarasy guralar we üstünlik gazanan türgenlere 1870 medal beriler.
Ýapyk binalarda we söweş sungaty boýunça V Aziýa oýunlary komitediniň resmileriniň beren habaryna görä oýunlar boýunça jemi 140 müň kg nahar taýarlanar.
12 gün dowam etjek oýunlar üçin 700 müň bilet ençeme hepde ozal satuwa çykaryldy. 17-27-nji sentýabr aralygynda geçiriljek V Aziýa oýunlarynda 8 müň meýletin iş alyp barar.
Kompleksiň içinde ýerleşýän olimpiýa stadionyny bezeýän atyň heýkeli beýiklik we giňligi boýunça, suw sportlary merkeziniň ýapyk suw meýdany Ginnesiň rekordlar kitabyna girizildi.
Nobatda Gazagystandan gelip gowuşan habarymyz bar.
Gazagystanyň täze elipbiý kanun taslamasy mejlise hödürlendi.
Kril elipbiýinden latyn elipbiýine geçmäge taýarlanýan Gazagystanda täze elipbiý kanun taslamasy mejlisiň garamagyna hödürlendi.
Gazagystanyň latyn elipbiýine geçmegi ele alynan mejlisiň ýörite oturlyşygynda ministrler kabinetiniň mejlisiniň agzalary, alymlar we dilçiler gatnaşdylar.
Oturlyşygyň açylyşynda çykyş eden Gazagystanyň mejlisiniň başlygy Nurlan Nigmatullin milli aňyň, ruhy gymmatlyklaryň we ykdysady galkynyşyň ýolunyň täze gazak elipbiýiniň emele getirilmegi bilen başlajakdygyny belledi.
Nigmatullin täze gazak elipbiýiniň ýurduny dünýä bilen birleşdirýän wajyp bir faktor boljakdygyny nygtap: “Latyn elipbiýine geçmegimiz, agtyklarymyzyň iňlis we internet dillerini öwrenmegini üpjün eder” diýip belledi.
Gazagystanyň Medeniýet we sport ministri Arsytanbek Muhamediuly latyn elipbiýine geçmek üçin taýarlyklaryň 6 ýyl ozal başlandygyny we bu etapda tapawutly programalarda orta atylandygyny we maslahatlaşylandygyny habar berdi.
Latyn elipbiýine geçmek üçin alymlardan we dilçilerden ybarat Iş topary tarapyndan latyn simwollar ulanylan gazak dili elipbiýi taslamasynyň emele getirilendigini aýdan Muhamediuly täze elipbiýiň emele getirilmeginde ähli taraplaryň pikirlerine gulak asylandygyny belledi.
Muhamediuly raýatlaryň aglabasynyň latyn elipbiýine geçmek baradaky karara goldaw berýändigini mälim etdi.
Täze elipbiýini düzenlerden Baýtursynow Dil bilimi institutynyň müdüri Kažybek Erden Zadauly elipbiýe etaplaýyn ýagdaýda geçiljekdigini we bu etapda hiç hili kynçylygyň bolmajakdygyny nygtady.
Türk Akademiýasynyň başlygy Darhan Kydyraly hem doganlyk ýurtlaryň tejribelerini öwrenýändiklerini, netijede latyn harplaryň umumy türkologiýa elipbiýidigini we latyn elipbiýiniň gazak dili fonetikasyna iň ýakyn dildigini belledi.
Kril elipbiýinden latyn elipbiýine geçmäge taýarlanýan Gazagystan 2018-nji ýyldan başlap mekdeplerde ders kitaplarynyň latyn elipbiýinde çap edilmegini maksat edinýär.
Ýurdyň Prezidenti Nursoltan Nazarbaýew 2025-nji ýyla çenli ähli kitaplary we resminamalary latyn elipbiýinde çap etmegi meýilleşdirýändiklerini habar berdi.
Soňky habarymyz medeniýet we sungat dünýämiz bilen baglanşykly.
TÜRKSOÝ tarapyndan dowamly ýagdaýda geçirilýän Opera günleri çäreleri şu ýyl 11-13-nji sentýabr aralygynda geçirildi.
TÜRKSOÝ, Türkiýäniň Medeniýet we syýahatçylyk ministrligi, Türkiýäniň Döwlet opera baledi baş müdürligi, Zähmet, sungat we medeniýet gaznasy tarapyndan geçirilen şu ýylky çärelere Azerbaýjandan, Gazagystandan, Gyrgyzystandan, Türkiýeden we DKTR-dan gelen 9 sungat işgäri gatnaşýar.
2017-nji ýylyň 4-nji sentýabryndan bäri Maltepe uniwersitedi we TÜRKSOÝ-yň hyzmatdaşlyk etmeginde, dünýä meşhur soprano Fiorenza Kedolins tarapyndan geçirilen Masterklassa gatnaşan TÜRKSOÝ-yň sungat işgärleri ilkinji gezek Türkiýede sungat muşdaklarynyň öňünde çykyş etdi.
20-nji TÜRKSOÝ Opera günleriniň çäginde geçirilýän ilkinji konsert Stambulyň täze opera sahnalarynyň biri bolan Grand Pera Emek zalynda geçirildi.
TÜRKSOÝ operaçy ýyldyzlaryna konsertde Gazagystandan pianist Assel Dawletýarowa bilen Gyrgyzystandan Medet Osmonow ýoldaşlyk eder. Türk dünýäsiniň operaçylary Stambulda geçiriljek açylyş dabarasyndan soň her ýyl bolşy ýaly bu ýyl hem DKTR-da çykyş ederler.
13-nji sentýabrda geçirilen konsert DKTR-nyň Bilim we medeniýet ministrliginiň ýolbaşçylygynda Girnede ýerleşýän Bellapais manastyrynda berildi.
Ilkinji gezek 1994-nji ýylda geçirilen konsert TÜRKSOÝ-yň däbe öwrülen çäreleriniň biri hökmünde Türki Dünýäniň meşhur sungat işgärlerini bir ýere jemleýän, sungat bilen birlikde medeni paýlanşygyny üpjün edýän TÜRKSOÝ-yň Opera günleri şu günki güne çenli biri-birinden tapawutly ýurtlarda geçirildi.


text:
Forumyň mowzugyny repost et Pakize adamjyklar/Enesh Yazmyrad
Men ýaşaýan. Ýeriñ ýüzünde däl. Gaýanyñ ýüzünde. Men ýokary dyrmaşýan.Sebäbi bir ýerde durmak bolonok. Aslynda adam şol bir ýerde durup ösüp bilenok. Diñe daglar bilen bäsleşemizde ösüp, başgalary ýokardan synlap bilýäs. Ýogsa Allatagalla hemmañ boýuny deñ edip ýaradypdyr. Adam höwesekligim bilen men beýiklige aşyk. Sebäbi ol meni Hakyñ ýanyna golaýlaşdyryp bilerdi. Asyl şoña ynamymam bar. Şol niýet bilenem men dyrmaşyp barýan. Men daga dyrmaşyp barýan. Alla buýrmasa meniñ elim aýagymy döwüp ýeten beýikligimden meni hiç kim agdaryp bilenok. Ýöne. Ýöne meñ şol beýiklige dyrmaşmagmy islemeýänlerem bar eken. Özem olarda şeýle bir artykmaçlyk bar. Olar uçup gelip meñ gözlermi ýapyp gidýäler. Men elimi goýbersem gaýadan aşak gaýtýan. Bolmasa gözüm bagly. Biraz ruhdan düşdim. Gorky, gözümi örtenlere bolsa ýigrenc duýgysy bilen aýñalyp bilmos d än durun. Ine-de birden meniñ dadyma gursagymdaky kicijik adam ýetişdi. Ol maña" ruhdan düşme! Öñe git, ýokary git, gözüñ görmesede goluñ bagly däl diýdi. Men ýene ýokary gitdim. Ine şeýdip gaýanyñ ýüzündäki düşelgä ýetdim. Gözdanymy aýyryp hezil edip daş-töweregi synladym. Wah şol kicijik adam ýetişmedik bolsady. Men näderdim?!
Sizi şol meni öñe gitmäge mejbur eden kicijik adam bilen tanyşdyraýynmy?!
Bolýa. Ýöne ilki size bir zady ýatladaýyn. Meñ kicijik adamym ýeke däl. Oñ ýaly adamjyklar ähli adamlarda bar. Oñ ady ýürek. Ol her kim dünýä gelende şoñ bilen geldi. Oña bedenimiziñ ähli ýerini dolandyrmak tabşyrlan. Ol hemmede-de päk. Onsonam bu adamjygyñ bir garşydaşy ýüze çykmagy mümkin. Olam oñ dosty beýni. Häli gözüm dañyp gidenlerinde beýnim gorkdy, gaharlandy. Şol wagt ýürek seslenmedik bolsady, ýa-da beýnim ýürek bilen ylalaşmadyk bolsady men ýene ýokaryk dyrmaşyp bilmezdim.
Şol iki dost hatda däli atly adamlardada bardygny bilýäñizmi.
. Belki bilýänsiñiz. Ýöne olaryn däli ady almagna olaryn beýnisiniñ hassa bolonlygy sebäpkär. Ýüregem beýnisiz nätjegni bilenok.
Görüñ bir adamda şolaryñ ikisi bol


text:
Ýerli çig maldan gury gips garyndylaryny we gipsokartony çykarmaga niýetlenen bölümleri Magdanlyda bar bolan gurluşyk serişdelerini öndürýän kärhananyň senagat zolagynda ýerleşer.
Häzirki wagtda bu ýerde 8 gektar meýdanda otaglary bezemek üçin gury garyndylaryň 100 müň tonnasyny hem-de ýylda 12 million inedördül metr gipsokarton çykarmaga niýetlenen hojalyk jemgyýetiniň önümçilik binýady döredilýär. Raýatlaryň alyp barýan gurluşygynda giňden peýdalanmaga niýetlenen önümleri çykarmak üçin häzirki zaman tehnologik enjamlar satyn alyndy.
Türkmenistany gurşap alan depginli gurluşyklar dürli pudaklary, şol sanda gurluşyk serişdeleri senagatyny ösdürmek üçin kuwwatly itergä öwrüldi. Ýurdumyzyň ähli sebitlerinde diýen ýaly, bu pudagyň täze desgalary bina edilýär we ozalky bar bolan kärhanalary döwrebaplaşdyrylýar. Senagatda daşary ýurtlardan getirilýän önümleriň ornuny tutup bilýän önümçilikleri kemala getirmek boýunça hormatly Prezidentimiz Gurbanguly Berdimuhamedowyň başlangyjy bilen işlenip taýýarlanylan maksatnamanyň amala aşyrylmagy bu ugruň ösdürilmegi üçin möhüm ýagdaýa öwrüldi.
Ýerli çig maldan gipsokartonyň özümizde öndürilmegi daşary ýurtlardan getirilýän önümleriň ornuny tutup bilýän ýene-de bir ugur bolup, ýurdumyzyň gurluşykçylarynyň isleglerini köp derejede kanagatlandyrmaga mümkinçilik berer.


text:
2017-nji ýylyň 11-nji dekabrynda Daşary işler ministrliginiň Halkara gatnaşyklary institutynyň maslahatlar zalynda «Halkara gatnaşyklarynda Bitaraplyk syýasaty we öňüni alyş diplomatiýasy: Türkmenistanyň tejribesi we onuň ähmiýeti» atly halkara maslahaty geçirildi.
Türkmenistanyň hemişelik Bitaraplyk derejesine eýe bolmagynyň 22 ýyllygyna bagyşlanan maslahata birnäçe daşary döwletleriň daşary syýasat edaralarynyň, ýurdumyzda işleýän diplomatik wekilhanalaryň we halkara guramalarynyň ýolbaşçylary, DIM-niň Halkara gatnaşyklary institutynyň we beýleki ýokary okuw mekdepleriň mugallymlary hem-de talyplary, habar beriş serişdeleriniň wekilleri gatnaşdylar. Maslahatyň çäklerinde parahatçylyk döredijilik strategiýasyna esaslanýan Türkmenistanyň köptaraply daşary syýasatyna anyk we hemmetaraplaýyn baha berildi. Aýratyn hem, Merkezi Aziýa üçin öňüni alyş diplomatiýasy boýunça Sebit merkeziniň baştutanynyň çykyşynda Türkmenistanyň Bitaraplyk derejesiniň dünýä bileleşigine agza döwletleriň 185-si tarapyndan ykrar edilmeginiň halkara meselelerinde Türkmen döwletiniň durnuklaşdyryjy orny eýeleýändiginiň tassyknamasy bolandygy hem-de sebitde bolşy ýaly, onuň çäklerinden daşarda-da Türkmenistanyň parahatçylygyň we howpsuzlygyň pugtalandyrylmagyna işjeň ýardam bermegi bilen alamatlanan daşary syýasat derejesinde täze eýýamyň başlangyjyna öwrülendigi nygtaldy.
Çykyş edenler Merkezi Aziýa üçin Öňüni alyş diplomatiýasy boýunça sebit merkeziniň baştutany halkara terrorçylygyna, ekstremizme garşy hereket etmekde dünýä bileleşiginiň toplumlaýyn we netijeli çemeleşmeleriniň zerurdygy babatda Türkmenistanyň Bitaraplyk derejesiniň häzir has-da möhüm bolup durýandygyny nygtadylar.
Habarlar
Aşgabatda Türkmenistanyň hemişelik Bitaraplyk derejesine eýe bolmagynyň 22 ýyllygyna bagyşlanan maslahat geçirildi
2017-nji ýylyň 11-nji dekabrynda Daşary işler ministrliginiň Halkara gatnaşyklary institutynyň maslahatlar zalynda «Halkara gatnaşyklarynda Bitaraplyk syýasaty we öňüni alyş diplomatiýasy: Türkmenistanyň tejribesi we onuň ähmiýeti» atly halkara maslahaty geçirildi.


text:
20-nji ýanwarda prezident Donald Trampyň inagurasiýa dabarasynyň telewideniýede görkezilişine 31 million adam tomaşa etdi diýip, Nielsen reýting guramasy aýtdy.
Hasaplamalara görä, bu prezident Barak Obamanyň 2008-nji ýyldakyilkinji inagurasiýasyna tomaşa edenlerden (37.8 million) birneme az, emma prezident Jorj Buşuň ilkinji kasam kabul edişine tomaşa edenlerden (29 million) kän.
Bu hasap, agentligiň aýtmagyna görä, ABŞ-nyň 12 telewizion kanalynyň Waşington wagty bilen ir sagat 10-dan, agşam sagat 6 çenli göni alyp görkezen gepleşiklerine tomaşa edenleriň sany boýunça çykarylypdyr.
Nielsen guramasynyň hasabyna görä, 1969-njy ýyldan bäri iň köp tomaşa edilen inagurasiýa dabarasy (41.8 million) prezident Ronald Reýganyň 1981-nji ýyldaky birinji kasam kabul ediş çäresi bolup durýar .


text:
TM HYZMAT BILMELI
100 metrlyk ýahta
Monakoda geçirilen ýaht-şowda gatnaşyjylara öz eýesine iň sowuk ýerlede bolup görmäge mümkinçilik döredip biljek ýahtany hödürlediler. Ajaýyp ekspedisiýaly SeaXplorer atly ýahta-buzdöwüjini Damen Group atly gollandiýaly gämi gurujy kärhana taýýarlady.
Öz berk edilen korpusy we buzdöwüji burny bilen bu ýahta Arktikada arkaýyn ýüzüp bilýär. Bu dünýäde ilkinji hususy ekspedisiýaly ýahta, ol ýahta 2017-nji ýylda Polýar kodeksi esasynda kabul edilen düzgünler boýunça guruldy. Ýokarky palubada birnäçe açyk meýdançalar gurnalan, ol ýerde myhmanlar erkinlikde dynç alyp bilerler. SeaXplorer şeýle hem tropik adalary seýil etmek üçin hem gabat gelýändir. Sebäbi ýahta 40 günläp porta girmän ýüzüp bilýär we onuň içinde suwasty gaýygy, daýwing üçin gurallary saklamaga ýeterlik bolan ýer bardyr.
Gäminiň interýery häzirkizaman kadalary boýunça gurnalandyr, arassa liniýalar we uly aýnalar bilen üpjün edilendir. Gözegçilik üçin niýetlenilen salondan daş-töwerekdäki tebigata haýran galdyryjy görnüş açylýar. SeaXplorer ýahtasy 3 görnüşde elýeterdir, iň ulysynyň uzynlygy 100 metr bolup durýar.
100 metrlyk ýahtasynda 30 sany myhman we 50 sany ekipaj işgärleriniň ýatmagy üçin ýeterlik ýer bardyr. Ýahtanyň burnunda uçarlar üçin ýörite meýdança bar.
Makala baha ber:
Okaldy: 173. Şü gün okaldy: 2
Makala hakda pikiriňiz paýlaş! (diňe adyňyzy görkezseňiz bolýar)
(0)
Teswir galdyr
Makalany haladyňmy? Onda salgysyny (ssylkasyny) dostlaryň bilen paýlaş!
Okamagy maslahat berýäs
TM HYZMAT-dan REKLAMA
-
Jadyly Catering
-
Шашлыки Дяди Камо
-
Şeýdaýy Gelinlik salony
-
Gozgalmaýan emläk


text:
Ene süýdi
Lukmançylyk çeşmeleriň-de köpüsi ene süýdi bilen iýmitlendirmegi maslahat berýärler. Ene süýdi bilen iýmitlendirme täze doglan çaga üçin iň oňat iýmit bolup, onuň immunitetini oňat berkidýär. Bäbekleriň agalaba bölegi üçin ene süýdi ilkinji 6 aýyň dowamynda iň gerekli iýmitdir. Eneleriň köpüsi öz çagasyny 6 aýdan soň hem emdirmegi dowam edip, oňa goşmaça iýmit berip başlaýarlar. Çaganyň ýygy-ýygydan emdirmek süýdüň göwse köp inmegine ýardam berýär. Göwrelilik we çaga dogrumdan soňky döwürde dogry iýmitlenmek hem süýdüň ýeterlik mukdarda bolmagyna ýardam berýär.
Çaga bedeniň kadaly ösmegi üçin, onuň ilkinji we soňky tapgyrlardaky süýdi emmegi juda wajypdyr. Bäbegi emdirmeklik şu aşakdaky tapgyrlara bölünýär: Owuz süýdüniň inýän döwri adatça dogrumdan soňky ilkinji 3-4 günüň dowamynda bolup geçýär. Şu döwürde ene süýt mäzleriniň süýtden dolmasyny duýmaýar. Owuz süýdi örän az mukdarda emele gelse-de, ol çagany doýurmak üçin ýeterlikdir.
Ene süýdüniň emele gelmesi indiki 6-8 hepdäniň dowamynda amala aşýar. Dogrumdan soň 3-5-nji günler aralygynda enede "geçiş döwrüniň" süýdi emele gelip, ol 10-15 günden "kämil" süýde öwrülýär. Bu döwrüň uzynlygy her bir ene üçin özboluşly bolup, ene süýdi çagasynyň bedeniniň talaplaryna laýyklykda özgerýändir. Bu döwüde enäniň göwüsleri süýtden dolup, käwagt agramdan ýaňa agyryp hem bilýär.
Emdirilmäniň erkin tertibi ene süýdüniň köp emele gelmegine we onuň çaganyň bedeniniň talaplaryny kanagatlandyrmaga ýardam berýändir.


text:
1-nji oktýabrda ýurdumyzyň Balkan, Daşoguz, Lebap, Mary welaýatlarynda, şeýle hem Aşgabat şäheriniň Abadan etrabynda dikeldiş merkezleri bolan döwrebap Okuw-terbiýeçilik toplumlary ulanmaga berildi. Bu şanly wakalar hormatly Prezidentimiz Gurbanguly Berdimuhamedowyň ýurdumyzyň ýaşajyk raýatlarynyň bagtyýar durmuşy üçin oňyn şertleriň döredilmegini baş wezipe edinen döwlet syýasatynyň durmuş ulgamynyň üpjün edilmegine gönükdirilýändigini alamatlandyrdy.
Täze durmuş maksatly desgalaryň açylmagy mynasybetli guralan dabaralara welaýatlaryň, şäherleriň we etraplaryň häkimlikleriniň, Bilim we saglygy goraýyş edaralarynyň ýolbaşçylary, jemgyýetçilik guramalarynyň wekilleri, hormatly ýaşulular we köp sanly ýaşlar gatnaşdylar. Dabarada çykyş edenler mähriban Watanymyzyň gülläp ösmegi, halkymyzyň abadançylygy ugrunda yzygiderli alada edýändigi üçin döwlet Baştutanymyza hoşallyk sözlerini aýtdylar.
Bellenilişi ýaly, Berkarar döwletimiziň bagtyýarlyk döwründe milli Liderimiz Gurbanguly Berdimuhamedowyň başlangyjy bilen ýurdumyzda giň möçberli durmuş-ykdysady maksatnamalar durmuşa geçirilýär. Onuň netijesinde türkmen topragynyň ähli künjeklerinde täze durmuş ýörelgesi ykrar edilýär. Milletiň gadymy ruhy däpleri we umumadamzat gymmatlyklary nazara alnyp, ýaş nesilleriň hemmetaraplaýyn sazlaşykly ösmegine, olaryň döwrebap bilim-terbiýe almagyna aýratyn ähmiýet berilýär. Çünki häzirki ýaşlara Türkmenistany ösüşiň täze belentliklerine çykarmak ugrunda şöhratly işleri we tutumlary dowam etmek wezipesi ynanylar.
Ýurdumyzyň paýtagtynda, welaýat merkezlerinde we oba ýerlerinde häzirkizaman mekdepleri, çagalar baglary, medeni-bilim merkezleri, saglygy goraýyş we sport toplumlary guryldy we olaryň gurluşygy dowam edýär. 2014-2015-nji täze okuw ýylynyň başlanmagy mynasybetli giň möçberli binagärlik açyşlarynyň bolmagy onuň aýdyň subutnamasydyr. Şol döwürde bilim ulgamynyň onlarça desgalary gurlup ulanmaga berildi.
Hormatly Prezidentimiz Gurbanguly Berdimuhamedowyň başlangyjy boýunça mümkinçiligi çäkli bolan çagalar üçin dikeldiş merkezli 420 orunlyk mekdep-internatlarynyň ähli welaýatlarda gurulmagyny öz içine alýan bu iri durmuş taslamasy ýerine ýetirildi. Şu ýylyň 1-nji sentýabrynda şeýle desganyň Aşgabadyň günorta-gündogarynda ulanmaga berlendigini bellemeli.
1-nji oktýabrda täze toplumlar Balkanabat, Daşoguz, Türkmenabat şäherlerinde, Mary welaýatynyň Wekilbazar etraplarynda, Ahal welaýaty üçin bolsa paýtagtymyzyň Abadan etrabynda gurlup ulanmaga berildi. Olar binagärlik keşbi boýunça ertekilerdäki köşgi ýatladýar. Binalaryň taslamalary taýýarlanylanda çagalaryň bejergi we bilim almaklary üçin has oňaýly şertler göz öňünde tutuldy. Olar saglyk ýagdaýy zerarly adaty mekdebe gatnap bilmeýärler. Gurlan her bir toplumda okuw, edara ediş, bejergi geçirilýän, ýatylýan otaglardan ybarat binalar bar. Olarda lukmanlaryň otagy, dermanhana. Sagaldyş merkezi, okuw-önümçilik ussahanalary, sport zaly, ýüzüş howzy, naharhana we beýlekiler hereket edýär. Şeýle hem bu ýerde ker we çala eşidýän, kör we çala görýän çagalaryň saglyk mümkinçilikleri nazara alnyp ýöriteleşdirilen bölümler enjamlaşdyrylypdyr. Mundaky ýaşaýyş we okuw otaglary degişli enjamlar üpjün edilipdir.
Her bir çaganyň ukybyny açyp görkezmegi, onuň döredijilik özbaşdaklygynyň kemala gelmegi üçin zerur şertleriň döredilmegi şeýle desgalarda möhüm wezipe bolup durýar. Mümkinçiligi çäkli çagalara saglyklarynyň dikeldilmegine, olaryň durmuş ulgamyna utgaşmagyna aýratyn ähmiýet berilýär. Şeýlelikde, bejeriş-sagaldyş merkezleri Germaniýalan, Russiýadan, Türkiýeden we beýleki ýurtlardan satyn alnan döwrebap enjamlar bilen üpjün edildi. Olarda rentgen otagy, elektrokardiologiýa, hirurgiýa, stomatologiýa, göz kesellerini bejeriş, owkalama, UZI, EKG we beýleki ugurlar boýunça bejeriş geçirýän otaglar bar.
Toplumyň çägindäki mekdeplerde we çagalar baglarynda ýörite sport zallary, açyk meýdançalar we ýüzüş howuzlary bolup, olarda çagalar bedenterbiýe bilen meşgullanmaga mümkinçilik alarlar. Daýanç-hereket ediş ulgamynda näsazlygy bar çagalar üçin şahsy arabajyklardan başga-da, hereketlendiriji enjamlar göz öňünde tutuldy. Olaryň kömegi bilen çagalar binanyň gatyna özbaşdak galyp we ondan düşüp bilerler. Mümknçiligi çäkli çagalar üçin ýörite liftler we olara laýyk basgançaklar hereket edýär.
Uly ýaşdaky çagalar özleriniň gyzyklanmalaryna we höweslerine laýyk hünär bilen meşgullanyp bilerler. Bu ýerde ussahanalardan başga-da, çeper döredijilik, saz we tans studiýalary hereket edýär. Şeýlelikde, olarda her bir çaganyň oňaýlylygy üçin ähli şertler döredildi. Olar bu ýerde maşgala rahatlygyny, terbiýeçileriň, mugallymlaryň we lukmanlaryň aladasyny duýup bilerler. Olaryň bilelikdäki tagallasy bilen çagalar daşky gurşawa ttiz öwrenişip bilerler.
Mälim bolşy ýaly, mümkinçilikleri çäkli çagalaryň ýokary hilli bilim almaga bolan hukuklary Türkmenistanyň kanunçylygynda berkidildi. Şunuň bilen baglylykda, ulanmaga berlen dikeldiş merkezi bolan täze Okuw-terbiýeçilik toplumlary hormatly Prezidentimiz Gurbanguly Berdimuhamedowyň durmuş syýasatynyň meselelerine aýratyn ähmiýet berýändiginiň we onuň türkmen halkynyň köpasyrlyk ruhy gymmatlyklaryna daýanýan ýörelgeleriniň durmuş taýdan goldanylmagyny we jemgyýetde deň mümkinçilikleriň döredilmegini ugur edinýändiginiň aýdyň subutnamasydyr.
Türkmen Döwlet habarlar gullugy
http://www.turkmenistan.gov.tm/_tmt/?id=4805


text:
Eýranyň ýarym-resmi ILNA habar agentligi Türkmenistanyň serhetçileriniň iki eýranly balykçyny ot açyp öldürendigini, ýene-de ikisini saklandygyny habar berdi. Bu barada Birleşen Ştatlaryň The Washington Post Beýik Britaniýanyň DailyMail ýaly abraýly neşirleri Associated Presse salgylanyp 22-nji martda habar berýär.
Çarşenbe güni, 21-nji martda peýda bolan habarda agzalýan hadysanyň sişenbe güni gije dört eýranly balykçy Hazar deňzindäki Eýranyň territorial suwlarynyň kenar ujunda balyk tutmaga girişende ýüze çykandygy mälim edilýär.
Habarda balykçylaryň şahsyýeti barada maglumat berilmeýär, ýöne balykçylaryň Eýranyň häkimiýetleriniň duýduryşlaryna ähmiýet bermändigi agzalýar.
Bander-Türkmen şäheriniň häkimi Ylýas Hywaçynyň 21-nji martda giçlik Eýranyň IRNA döwlet habar agentligine aýtmagyny görä, öldürilen balykçylaryň jesedi we tutulan beýleki iki balykçy häzir Türkmenistanda saklanýar.
Eýran resmisi Türkmenistanyň serhet gullugynyň bu hereketini “ýerliksiz” diýip atlandyryp, balykçylaryň biriniň gülle degen badyna ölendigini, beýlekisiniň hem düşen agyr ýara sebäpli soňra aradan çykandygyny bildirdi.
Associated Pressiň Eýranyň ýarym-resmi ILNA habar agentligine salgylanyp beren habarynda türkmen serhetçileriniň Eýranyň gaýyklaryna ot açmak hadysalarynyň soňky ýyllarda has-da ýygylaşýandygy ýazylýar.
IRNA habar agentligi türkmenistanly serhetçileriň bender-türkmenli balykçylara ot açmagy ozal hem bolmadyk zat däl diýip, soňky ýyllarda iki ýurduň arasyndaky suw serhetlerinde balyk tutmaga synanyşan ençeme balykçynyň Türkmenistanyň serhet gullugy tarapyndan nyşana alnandygyny belleýär.
Türkmen serhetçileriniň eýranly balykçylary atyp öldürmegi boýunça hadysa Eýranyň prezidenti Hassan Rohaniniň 27-nji martda Türkmenistana etjek resmi saparynyň öňýany bolup geçýär. Gürrüňi gidýän resmi sapar barada Eýranyň “Mehr” habarlar gullugy 19-njy martda maglumat berdi.
Ýöne beýleki bir tarapdan, “EurAsia Daily” neşirinde Eýranyň prezidenti Hassan Rohaniniň golaýda Türkmenistana resmi däl sapary amala aşyrandygy, türkmen lideri bilen Eýranyň prezidentiniň Aşgabadyň aeroportunda gysga duşuşyk geçirendigi öňe sürülýän habar peýda boldy. Neşir özüniň iki garaşsyz çeşmä tassykladyldy diýýän habarynda “Eýran prezidenti 15-nji martda Aşgabada sapar etmelidi” diýilýär.
15-nji martda prezident Berdimuhamedow Kuweýt döwletine we Birleşen Arap Emirliklerine resmi saparlary amala aşyrýardy.
Eýran bilen Türkmenistanyň arasynda gaz dawalary boýunça çözülmedik wawwaly mesele bar. Ozalam mälim bolşy ýaly, iki ýurduň arasynda gazyň bahasy sebäpli oňşuksyzlyk döräp, Türkmenistan 2016-dan 2017-nji ýyla geçilen gije Eýrana akdyrýan gazyny togtatdy. Soňra 2017-nji ýylyň maý aýynda Eýranyň Milli gaz kompaniýasynyň dolandyryjy direktory Hamid Reza Araki üç mesele boýunça, ýagny gazyň bahasy, gazyň gyşda birden kesilmegi bilen onuň Eýrana ýetiren zyýany we türkmen gazynyň hili boýunça Türkmenistany Halkara arbitraž suduna berjekdigini aýtdy.
Prezidentleriň öňe sürülýän duşuşygy baradaky habara dolanyp gelsek, “EurAsia Daily” neşiriniň Eýranyň prezidentiniň Aşgabada “jemgyýetçilige aýan edilmän amala aşyryldy” diýýän resmi däl sapary barada Türkmenistanyň Daşary işler ministrliginden atlandyrylmazlygyny soran bir çeşme-de Azatlyk Radiosynyň habarçysyna gürrüň beripdi. Şonda gürrüňdeşimiz Rohani bilen Berdimuhamedowyň golaýda, 15-nji martda Aşgabadyň halkara aeroportunda gysga duşuşyk geçirendigini, munuň jemgyýetçilige aýan edilmändigini öňe sürüpdi. Ýöne şonda Azatlyk bu habara şübheli garap, ikinji çeşmä-de tassykladyp bilmänsoň maglumaty çap etmekden saklandy.
Eýran, Türkmenistan, Azerbaýjan, Gazagystan we Orsýet Hazar deňziniň kanuny statusy bilen bagly meseleleri çözmek üçin çarçuwanyň ugrunda işläp gelýär.
Hazar deňziniň kanuny statusy boýunça konwensiýany taýýarlamak üçin degişli döwletleriň ýokary derejeli resmileriniň gatnaşmagynda “Ýörite iş topary” 26-njy fewral – 1-nji mart aralygynda Moskwada 50-nji gezek duşuşdy. 15-nji martda Orsýetiň daşary işler ministri Sergeý Lawrow “Şu ýyl Gazagystanda geçiriljek 5-nji sammitde Hazar deňzi boýunça Konwensiýa gol çekilmegi gaty ahmal” diýip, RIA Novosti habar gullugynda sitirlendi.